הוועדה לענייני ביקורת המדינה, כנסת 25, פרוטוקול מספר 27, 2023-05-08 00:00

מיקי לוי: בוקר טוב לכולם, ברוכים הבאים, אני מתכבד לפתוח את הדיון בנושא ענף החלב בישראל, דוח מבקר המדינה מאי 2023

מיקי לוי:  זה דיון מעט אמוציונאלי אבל יהיה כאן סדר

מיקי לוי:  אני אשתדל לתת לכל אחד לדבר בנושא הזה, לא בנושאים אחרים, ונשתדל למצות את הזמן שעומד לרשותנו

מיקי לוי:       הדוח שהוגש בשבוע שעבר הוא דוח חשוב מאוד

מיקי לוי:  הוא נפל בדיוק על ההעלאה שקורית בימים אלה

מיקי לוי:  הדוח מתאר את מה קורה בענף החלב בישראל וזה משפיע על כל בית ובית במדינת ישראל

מיקי לוי:  לפני כשבוע משק החלב חווה עליית מחירים קיצונית של כ-9%, אחרי התערבות האוצר, במוצרי החלב המפוקחים ובשורה ארוכה של מוצרים לא מפוקחים

מיקי לוי:  אין לי אלא להגדיר את זה – חיפשתי מילה יותר עדינה – כמצב מטורף

מיקי לוי:       הממשלה מתעסקת ברפורמה המשפטית במקום לטפל ביוקר המחיה

מיקי לוי:  אנחנו רואים מה שקורה בכל יוקר המחיה, זה לא עוצר

מיקי לוי:  ארבעה חודשים לא מתעסקים בכלום פרט לרפורמה משפטית, או במהפכה משפטית, לא ביוקר המחיה

מיקי לוי:  העלייה הצפויה במחירי החלב הייתה ידועה חודשים מראש, זה לא משהו חדש

מיקי לוי:  היה לשר האוצר זמן רב לטפל בה

מיקי לוי:  במקום זאת הוא נזכר ברגע האחרון והביא לא רק לעלייה במחירי המוצרים המפוקחים אלא בכל המוצרים בענף

מיקי לוי:  זו עליית מחירים קיצונית שמביאה את המחירים לשיא של כל הזמנים

מיקי לוי:       הבעיה חמורה לא פחות מפני שהעלייה הזו מקרינה החוצה גם על מוצרים נוספים

מיקי לוי:  שניים-שלושה יבואנים גדולים מאוד לא טומנים ידם בצלחת ומנצלים את המצב הזה

מיקי לוי:  דיפלומט ושסטוביץ', מהיבואנים הגדולים בשוק, מייקרים את המוצרים בשיעור של עד 25%

מיקי לוי:  זה אש בשדה קוצים

מיקי לוי:  נצטרך לראות מה הממשלה והכנסת עושה, אחרת הציבור ימרוד

מיקי לוי:  אין לי בכלל ספק

מיקי לוי:  אני רק חושב מה קרה פה כשהקוטג' עלה

מיקי לוי:  הקוטג' לא עלה מאז ההפגנות עליו, הוא עלה בימים אלה, הפך לסמל וזה כמו אש בשדה קוצים

מיקי לוי:  אני אומר את זה חד וחלק

מיקי לוי:  בסוף זו אחריות של הממשלה

מיקי לוי:  היא חייבת להיכנס לתוך המספרים ולבצע שינויים מערכתיים

מיקי לוי:       אני מבקש להבין במהלך הדיון מדוע משרד האוצר נזכר ברגע האחרון להתערב, איך קורה שערב לפני איש לא ידע לומר בכמה מוצרים יתייקרו וכמה נשלם בסופר ומה הכשלים העיקריים שמביאים בסוף לכך שיש פער של 24% במחירי החלב הגולמי בין ישראל והאיחוד האירופי

מיקי לוי:  כמו כן, צריך לשאול איך יכול להיות שהכשרות מייקרת בכ-10%

מיקי לוי:  ואני לא נגד כשרות, אני בא מבית דתי, אבל 10% לכיסו הישיר של האזרח הישראלי ביחס לאירופה

מיקי לוי:       חייבים לבצע את הרפורמה, להוזיל עלויות

מיקי לוי:  אני אומר לגבי היבואנים הגדולים

מיקי לוי:  מדינת ישראל מחויבת לפתוח את כלל שוק היבוא, את המוצרים שכן מאושרים ליבוא, ליבוא מקביל

מיקי לוי:  אני מכיר את הבעיות של אותם יבואנים גדולים, יחד עם היצרנים הם עושים יד אחת כדי לא לתת ליבואנים הקטנים את היכולות להביא הנה

מיקי לוי:  היבואנים הקטנים יכולים להתחיל לקנות כאשר הם מוצאים את זה במכולות אצל כאלה שכן יכולים למכור

מיקי לוי:  חייבים לשבור את השוק הזה, את הבעלות של שניים-שלושה יבואנים גדולים שקובעים את הטון והרווחים שלהם עצומים

מיקי לוי:       אני אפילו לא יכול לקבל את הדוחות הכספיים שלהם כדי לראות מה הם עשו ואיזה רווחים עצומים הם עשו

מיקי לוי:  שוק היבוא חייב, ולא חשוב איזו ממשלה תהיה, לקבל תפנית מהותית

מיקי לוי:  חברת הכנסת ברביבאי התחילה לטפל בזה בכנסת הקודמת והרבה נושאים נפתחו ליבוא, זה לא מספיק

מיקי לוי:  אני יודע שעלו לכנסת בתקופה האחרונה נציגים של אותם יבואנים, זה חלק מהכשל של השוק במדינת ישראל ושל יוקר המחיה

מיקי לוי:      יובל חיו, משרד מבקר המדינה, בבקשה

יובל חיו: אני אבקש מיואל פוקס, שביצע את הביקורת, להציג את עיקרי הממצאים על בסיס מצגת

יובל חיו:  חשוב לי להגיד בפתח הדברים שהדוח פורסם לפני מספר ימים אבל אין קשר בין עריכת הדוח לבין עליית המחירים

יובל חיו:  הדוח הונח על שולחן ראש הממשלה והכנסת ב-15 בפברואר 2023, טיוטות הדוח נשלחו למבוקרים בחודשים נובמבר ודצמבר, פרסום הדוח מתבצע על פי חוק מבקר המדינה עשרה שבועות לאחר ה-15 בפברואר ולכן חשוב לומר שהביקורת הזאת נעשתה בשנה האחרונה, לאחר ביקורות קודמות שיש בנושא הזה

יובל חיו:  אנחנו עוקבים אחר משקים חקלאיים ונושא המחירים וחלק ממדיניות המבקר זה לעסוק בין היתר גם ביוקר המחיה

יובל חיו:  חשוב להבהיר את הדברים הללו בפתח הדברים

יובל חיו:       בבקשה, יואל

יואל פוקס: תודה רבה

יואל פוקס:  הביקורת בענף החלב התקיימה בשנים 21-22 ומשרד החקלאות ומועצת החלב היו הגופים המבוקרים העיקריים

יואל פוקס:  בביקורת בחנו מספר נושאים, ביניהם מחיר המטרה, הסמכויות של מועצת החלב, כשרות וכן פיקוח על רווחת בע"ח ברפתות

יסמין פרידמן: יש פה נציגות של משרד החקלאות מאגף רווחת בעלי החיים? לא

יסמין פרידמן:  חבל מאוד כי זה חלק מהדוח

מיקי לוי: חברת הכנסת, בשבוע שעבר הקדשנו יום שלם לרווחתם של בעלי החיים, אני מטפל כרגע ברווחתם של אזרחי מדינת ישראל

יסמין פרידמן: מיקי, זה חלק מהדוח פשוט

מיקי לוי: אנחנו נטפל ברווחתם של אזרחי מדינת ישראל

מיקי לוי:  זה היה צריך לעלות בפעם הקודמת

מיקי לוי:  יש לנו דיון מעקב בהמשך לדיון שערכתי בנושא רווחתם של בעלי חיים, הובלה וכו' - - -     

יסמין פרידמן: המשלוחים החיים זה משהו אחר, זה רפתות

מיקי לוי: אני כרגע מטפל במחירים, זה כואב, זה כואב לכל אזרחי מדינת ישראל

רם בן ברק: דווקא מבחינת רווחת בעלי החיים ברפתות, מאחר שיש קשר ישיר בין היכולת של פרה לייצר חלב לבין התנאים שלה, דואגים היטב לרווחה של הפרה החולבת

יואל פוקס: בישראל ענף החלב מתוכנן לכל אורכו

יואל פוקס:  התכנון כולל מספר גורמים, ביניהם מכסות ייצור חלב, קביעת מחיר מטרה, הגבלת יבוא מוצרי חלב וכן פיקוח על המחיר לצרכן

יואל פוקס:  בדוח שלנו בחנו לעומק את מקטע הרפתות, וכאמור, הוא הסתיים בסוף שנת 22

יואל פוקס:  בביקורת מצאנו שמחיר החלב לצרכן בישראל יקר ב-77% לעומת האיחוד האירופי

יואל פוקס:  בנוסף, מחיר החלב הגולמי בישראל יקר ב-24% לעומת האיחוד האירופי

מיקי לוי: אם מחיר החלב הגולמי הוא רק 24%, האם אתם יכולים להגיד לי ממה נובעת הקפיצה ל-77%? האם היא נובעת מרווחי היצרנים? מההובלות? אני לא יודע ממה

מיקי לוי:  זה פער עצום ממה שמקבל היצרן, המחלבה, לבין מה שגובה המחלבה

מיקי לוי:  אם צריך לשים אצבע מאשימה על הרווחים המטורפים של היצרנים עצמם תגידו, תגידו שכל מדינת ישראל תדע

יובל חיו: אדוני היושב-ראש, בדוחות קודמים עסקנו בשרשרת יצור בנדבכים אחרים, כולל היצרנים

יובל חיו:  הדוח הזה, כפי שנאמר קודם לכן, עיסוקו במקטע הרפתות ובמודל המדיניות של מחיר מטרה למול חלופות אחרות, אבל בהחלט ביסוד מה שאתה אומר, אנחנו צריכים להבין שמחיר החלב קשור בשרשרת שלמה שמובילה בסוף לתוצאה, כפי שרואים אותה פה, של 77%

ליאור שמחה: יובל, אבל צריך להגיד גם שהנתונים האלה נכונים לתחילת שנת 22

מיקי לוי: זה לא משנה את המהות, אני מדבר על המהות ויש לי כאן הפרש עצום

יובל חיו: אני אומר לליאור, קודם כל אני אתקן את הטעות ואני מקווה שמשרד החקלאות לא ישוב לומר אותה – בדיוק בשקף הקודם נאמר שהדוח נכון לסוף 22, הונח על שולחן ראש הממשלה ב-15 בפברואר 23

יובל חיו:  הדברים נאמרים על ידינו באופן מדויק וצריך לומר שאנחנו יושבים גם עם נתונים של העשור האחרון, גם לגבי מחיר החלב הגולמי וגם לגבי פערי מחירים על פי המדדים שקיימים

מיקי לוי: הדבר שקופץ עכשיו ישירות לעין זה 53% בין המחלבה לבין הקצה של היצרן שמגיע לצרכן

מיקי לוי:  זה מטורף

מיקי לוי:  זה מטורף

מיקי לוי:  53%

מיקי לוי:  לא צריך תואר במתמטיקה כדי להבין זאת

מיקי לוי:  אנחנו נרצה לשמוע תשובות איך זה קורה

קריאה: ארבע סיבות מכסות את כל הפער הזה

מיקי לוי: הובלה יקרה, חשמל, יצור - - -     

קריאה: לא, מע"מ, כשרות - - -     

מיקי לוי: בסדר, אנחנו נשמע אותך, אני מבקש לא להפריע

יואל פוקס: לסיכום השקף הזה נאמר ששיעור ההוצאה של ישראלי ממוצע על מוצרי חלב הוא 12% מכלל הוצאות המזון הביתיות

יואל פוקס:  בביקורת בחנו לעומק את פער מחיר החלב הגולמי בישראל למדינות האיחוד האירופי, וכפי שכבר אמרתי, בשנת 22 הפער היה 24%

רם בן ברק: שאלת הבהרה – הפער הוא בין המחיר שיוצא מרפתן שוויצרי למחיר שיוצא מרפתן ישראלי?     

יואל פוקס: לשאר המשק, כן, מחיר החלב הגולמי לפי ממוצע האיחוד האירופי

יואל פוקס:  בשקף הזה אנחנו רואים שעלויות המזון לפרות יקרות ב-33% וזה כחלק מניתוח שביצענו שבו בחנו לא רק את המחיר אלא גם את הגורמים השונים לפער המחירים

יואל פוקס:  חשוב לציין שלמרות שהמחיר בארץ יקר ב-33% יש מדינות שבהן מחיר המזון לפרות יקר יותר ועדיין מחיר החלב הגולמי נמוך יותר

יואל פוקס:       מרכיב נוסף שמשפיע על מחיר החלב הוא מזג האוויר

יואל פוקס:  במדינות בהן חם יותר המחיר יקר בהשוואה

יואל פוקס:  בהשוואה לאיחוד האירופי צריך גם לקחת בחשבון שבאירופה יש תמיכות ישירות לרפתנים שמוזילות את מחיר החלב הגולמי

יואל פוקס:  למרות כל זאת יש גם גורמים שאמורים להוזיל את מחיר החלב בישראל שאחד מהם הוא תנובת החלב

יואל פוקס:  כפי שידוע לרבים פה בחדר, תנובת החלב של הפרה הישראלית היא הגבוהה ביותר בעולם ותנובה גבוהה מעידה גם על יעילות

יואל פוקס:      בנוסף לזה, יש גם יתרונות של גודל

יואל פוקס:  הרפת הישראלית הממוצעת גדולה כמעט פי 10 מהרפת הממוצעת האירופית

יואל פוקס:  בביקורת מצאנו שלמרות שישראל התחייבה לצמצם את התמיכות העקיפות, שיעור התמיכות בישראל לחקלאים בשנת 21 היה כ-91%, כאשר באירופה הוא עמד על 23%

יואל פוקס:  לאור כל זאת, בעניין זה מבקר המדינה ממליץ לצמצם את התמיכות העקיפות ולהרחיב את התמיכות הישירות

יואל פוקס:  פעולות אלו יובילו להוזלת מחיר החלב הגולמי ויעניקו תמיכות לרפתנים על פי קריטריונים ברורים ושקופים

יואל פוקס:       ביסוד קביעת מחיר המטרה, שהוא מחיר החלב הגולמי בישראל, יש סקר שנערך ע"י חברה פרטית מדי שנתיים

יואל פוקס:  מצאנו שוועדת ההיגוי הממשלתית לא מבצעת ביקורת מעמיקה על הסקר, ובנוסף לזה הספק שמבצע את הסקר כבר עבד שנים רבות בפטור ממכרז

יואל פוקס:  בנוסף לזה, 22% ממדגם הרפתות סירבו להשתתף בסקר

יואל פוקס:  בעניין זה משרד מבקר המדינה ממליץ לעגן את חובת ההשתתפות של הרפתות בסקר

יואל פוקס:      עוד ממצא שמצאנו הוא שוועדת ההיגוי מחשבת את שכר הרפתנים כשכר הממוצע במשק, כאשר השכר הממוצע בענף החקלאות נמוך משמעותית

יואל פוקס:  בנוסף לזה, סקר החלב גם כולל רפתות משפחתיות הפסדיות - - -     

רם בן ברק: אתה רוצה שרפתן יקבל שכר כמו מאסף כותנה?     

יובל חיו: נענה על זה, רם, בצורה מסודרת

יואל פוקס: הכללת הרפתות ההפסדיות מעלה את מחיר המטרה וזה בעצם ממחיש את היתרון של מתן תמיכות ישירות לרפתנים

יואל פוקס:  לכן מבקר המדינה ממליץ לבחון את הפרמטרים לקביעת מחיר המטרה והאם הם משרתים את המטרה של חוק החלב

יואל פוקס:       כידוע, כמעט מדי שנה נוצרים חוסרים של מוצרי חלב בסמוך לחגים

יואל פוקס:  בביקורת מצאנו שלמועצת החלב אין סמכות לקבל מידע שוטף מהמחלבות ואין לה סמכות לווסת חלב בין המחלבות

יואל פוקס:  הסמכויות האלו יכולות לסייע להפחית את המחסור בתקופת החגים, לכן חשוב לבחון את ההמלצות של מועצת החלב עצמה בנושא המחסור

יואל פוקס:       בתחום הכשרות מצאנו שאין למשרד החקלאות נתונים על תוספת העלות של כשרות מהודרת

יואל פוקס:  לכן משרד מבקר המדינה ממליץ לבחון מהי תוספת העלות של הכשרות המהודרת וכיצד ניתן להפחית את נטל הכשרות המהודרת ממי שאינו זקוק לה

יואל פוקס:       בתחום רווחת בעלי חיים מצאנו שההערכה היא שבכ-20% מהרפתות יש פגיעה חמורה ברווחת הפרות והעגלים

יואל פוקס:  למרות ההערכה הזאת משרד החקלאות לא קידם תקנות שהיו מאפשרות אכיפה בתחום הזה

יואל פוקס:  בהמשך ישיר לכך מצאנו שבענף החלב היו רק שבע חקירות של יחידת הפיצו"ח שהובילו לתביעה פלילית אחת, הליך אכיפה מנהלית אחד וקנס פלילי אחד, וכל זאת במשך חמש שנים בכל ענף החלב

יסמין פרידמן: כי זו מחלקה מצטיינת

יובל חיו: אנחנו באמת מציגים פה בקצרה, ברמה של כמה שורות תחתונות, את עיקרי הדוח, אבל חשוב להגיד בסיכום שהדוח הזה מעביר אמירות בארבעה תחומים עיקריים: התחום הראשון הוא מגמה של מעבר מתמיכות עקיפות לתמיכות ישירות

יובל חיו:  הדבר הזה עלה בדוחות מבקר מדינה קודמים

יובל חיו:  הדבר הזה מחויב במישור הבין-לאומי, ישראל התחייבה למגמות הללו בפני גופים בין-לאומיים

יובל חיו:  אני חושב שגם יש אצל הגורמים המקצועיים ברשות המבצעת הבנה שהיישום של המעבר לתמיכות ישירות הוא מעבר לנדרש כחליף למודל של מחיר מטרה, שהוא המודל היסודי היום, וזו אמירה מרכזית בדוח

יובל חיו:       גם אם עולה התנגדות כזו או אחרת, אנחנו מלווים את הנושא הזה בראייה מאוד רחבה, על בסיסי נתונים מאוד מפוקחים ומבוקרים, ואנחנו בהחלט חושבים שהמדיניות הזאת – אנחנו אומרים את זה בזהירות – צריכה להיבחן

יובל חיו:  היא בהחלט גם מחייבת רמת אמינות גבוהה של הממשלה שגם החקלאים יחושו שאם עוברים למודל של תמיכות ישירות יש להם על מי להישען והם יכולים לבטוח בדבר הזה

יובל חיו:  אני אומר באותה נשימה גם את האמירה הזו

יובל חיו:  אבל זו אמירה מרכזית בדוח, שלא יהיו ספקות

יובל חיו:       נקודה נוספת שאנחנו מדברים עליה היא הרחבת הבקרה על סקר העלויות של ייצור החלב וקביעת חובת השתתפות של הרפתות בסקר

יובל חיו:  להבנתנו, אנחנו לא אומרים שמשהו בסקר החלב נעשה לא בסדר, יש חברה פרטית שמקיימת את הסקר הזה, ועדת ההיגוי הממשלתית צריכה להפעיל פעולות בקרה לפי מתודולוגיה של בקרה על הסקר הזה

יובל חיו:  כרגע אנחנו מדברים על רובד של פיקוח שהוא ברמה הסטטיסטית העליונה, לטעמנו זה לא מספיק

יובל חיו:  בסופו של יום מיליוני אנשים נדרשים לשלם את המחיר וצריך לעשות את הפיקוח הזה

יובל חיו:  אני חושב שזה גם אפשרי ולא יגזול יותר מדי מהרשות המבצעת בהקשר הזה

יובל חיו:       התחום השלישי הוא המענה למקרים של מחסור בחלב ומוצרי חלב בתקופות מסוימות

יובל חיו:  צריך להינתן מענה לתחום הזה והוא מטופל בדוח באופן נפרד

יובל חיו:       התחום האחרון הוא פעולות לשיפור רווחתן של הפרות באמצעות הגברת הפיקוח

יובל חיו:  כן, אנחנו נותנים בכל דוח מקום לעניין הזה, גם להערתו של השר, ואת זה אני אומר מתוך צוות הביקורת שביקר ברפתות רבות

יובל חיו:  נכון, יש רפתות מתקדמות, גדולות, חדישות, התנאים שם נראים אחרת לגמרי, עדיין אנחנו יודעים שיש גם את הרפתות המשפחתיות הישנות שהתשתיות שם נראות אחרת לגמרי והתנאים אחרים לגמרי; ואם הכול טוב הפיקוח גם יגיד שהכול טוב, זה בסדר גמור

יובל חיו:  אנחנו חושבים שזו הערה מאוזנת

יובל חיו:  אנחנו נמצאים בעידן שאנחנו צריכים לתת מענה גם לדבר הזה

יובל חיו:  כמו שביקורת המדינה לא ששה לומר את אמירותיה באשר ליוקר המחיה, היא גם תאמר את אמירותיה באשר לרווחת בעלי החיים ואנחנו בתחום הזה לא ממצמצים

יובל חיו:       בסופו של דבר, אין ספק – וגם הרפתנים וגם גורמים ברשות המבצעת מבינים – שהמציאות שבה אנחנו נמצאים, שמחירי החלב גבוהים יותר מאשר במדינות האיחוד האירופי בסדרי גודל כאלה, וזה לא משנה אם זה 72% או 81%, זה נתון שמחייב פעולה מסוימת

יובל חיו:  אי אפשר להישאר ולא להמשיך לבחון חלופות בשיח בריא, בבניית אמון גם בין השחקנים, ובשמירה על הערכים שמוצבים ביסוד חוק החלב

יובל חיו:  אלא האמירות שלנו ואנחנו מקווים שגם הן יובילו לפעולות בחינה ותיקון ככל שהדברים נדרשים

מיקי לוי: תודה רבה

מיקי לוי:  אני רק רוצה לציין שיש 10% עלויות מוערכות של הכשר, אבל הרבנות הראשית – מי שרוצה לעשות אותה רשות נפרדת, רשות רביעית במדינת ישראל, כי לא מספיקות לנו הצרות בין מבצעת למחוקקת לשופטת – העדיפו לא לבוא כי הדבר הזה לא נוגע להם

מיקי לוי:  זה לא בליבת העשייה של הרבנות הראשית, עם כל הכבוד להם, וזה חבל מאוד

מיקי לוי:  בסדר, אני מניח שיגיעו נושאים של הרבנות גם כן לוועדה לביקורת המדינה

מיקי לוי:       אורי צוק בר, סמנכ"ל אסטרטגיה במשרד החקלאות, בבקשה

אורי צוק בר: קודם כל, אני רוצה להודות למשרד המבקר על העבודה הרצינית והמשמעותית שהם עשו ועל שיתוף הפעולה הפורה לאורך כל דרך הבדיקה

אורי צוק בר:  נתייחס לכמה דברים, בעיקר לנושא של החלק החקלאי

אורי צוק בר:  דבר ראשון, הנושא של סקר הרפת, אמנם היה לנו שיח ארוך עם אנשי המבקר על כך ונתנו להם הצלבות מהצלבות שונות של נתונים ממקורות נוספים שלנו וסקרים וניתוחים נוספים שאנחנו עושים על מנת שיוכלו לבדוק את הנתונים ולעשות בקרה, וסך הכול ראו שנתוני הסקר נעשים בקפידה רבה ובצורה מקצועית

מיקי לוי: בסדר, אבל למה אותן רפתות לא מוכנות?     

אורי צוק בר: לא אמרתי שהן לא מוכנות

מיקי לוי: מבקר המדינה אומר ש-22% לא מוכנות להשתתף בסקר

אורי צוק בר: אנחנו בוחרים מדגם מייצג בשביל לעשות את הסקר הזה של מעל 100 רפתות

אורי צוק בר:  אין דבר כזה 100% הצלחה ושיתוף פעולה בסקר

אורי צוק בר:  גם בסקרים שהם חובה לפי פקודת הסטטיסטיקה אין 100% שיתוף פעולה של נסקרים, יש רפתות שבתהליך הסקירה נסגרות, יש רפתות שבשנת הסקירה עשו שותפות, פירקו שותפות, יש לנו הרבה עניינים טכניים שמונעים מאתנו לקחת רפת בסקר

אורי צוק בר:  כל רפת שנגרעת מהסקר – יש לנו סטטיסטיקאית שמלווה את הסקר שמוצאת באופן סטטיסטי מובהק מקצועי רפת מחליפה לאותה רפת

אורי צוק בר:  זאת אומרת שאנחנו לא נשארים עם כמות רפתות נמוכה מדי בשביל להשיג את האמינות הסטטיסטית של הסקר

אורי צוק בר:       ברור שאפשר לעשות סקר של 100% מהרפתות, אבל הדגימה שלנו, של מעל 100 רפתות, היא דגימה ברמה של מעל 95% דיוק, שנותנת גם ייצוג לגודל רפת, ייצוג למגזר, מושבי שיתופי, ובסך הכול זה עובר ביקורת סטטיסטית

אורי צוק בר:  הסקירה אמנם נעשית ע"י חברה פרטית

אורי צוק בר:  השנה קיבלנו את המלצת המבקר וגם החלפנו חברה, לא פשוט היה להשיג חברה, עשינו אפילו שניים או שלושה סבבים לגיוס וחיפוש חברה למכרז הזה עד שמצאנו חברה שהסכימה לעשות את הסקר והתחילה כבר את העבודה על סקר 23

אורי צוק בר:       אנחנו גם לקחנו את ההערה לגבי בקרה לתשומת ליבנו, למרות שאנחנו עושים המון בקרות – בקרות סטטיסטיות, בקרות מדגמיות, בקרות של ניתוח של חריגים בנתונים, עקומות פיזור, כל נתון חריגה אנו מבקשים הסברים, עדכונים ובדיקות חוזרות מהחברה המבצעת ע"י ועדת ההיגוי

אורי צוק בר:  ועדת היגוי מורכבת מאנשי מקצוע בתחום הרפת ובתחום הכלכלה ואנחנו עוקבים אחרי כל ביצוע הסקר לכל אורכו, מלווים את עבודת הסקר

אורי צוק בר:       לאור המלצת המבקר אנחנו ניקח גם חברה מבקרת נוספת, חברת רואי חשבון נוספת, שתעשה בקרה מדגמית על הבדיקות של אותה חברה שעושה את הסקר על מנת לוודא

אורי צוק בר:  חשוב לנו מאוד לעשות את הנושא הזה ולשמור על סודיות הרפתות כי הנושא של שמירה על סודיות ואבטחה על סודיות למי שנדגם מאוד חשובה

אורי צוק בר:  לכן אנחנו עושים את המקסימום על מנת לשמור על הסודיות ומבטיחים סודיות לרפת שנדגמת, כי היא חושפת את הכול, היא פותחת את כל הספרים, את כל ימי העבודה שלה, את כל מה שעושה הרפתן בפרת

אורי צוק בר:      לגבי ימי עבודה, בסקר הרפת או בשיטת חישוב מחיר המטרה אין מרכיב רווח

אורי צוק בר:  הרפתן מתוגמל בעצם על ריבית להון הפעיל, יש לו גם הוצאות ריבית היום, הריבית הנורמטיבית שאנחנו זוקפים היא 6%, היום הוצאות הריבית הן יותר גבוהות מזה, זה לא משאיר אפילו פרמיית סיכון

אורי צוק בר:       שכר ממוצע במשק זה רק על המרכיב של העבודה העצמית בסקר

אורי צוק בר:  כל העבודה השכירה בסקר נסקרת ונבדקת בדיוק לפי תלושי משכורת ששולמו לעובדי הרפת

אורי צוק בר:  העבודה העצמית של בעל הרפת רחוקה מלהתאים לזקיפה כאן של שכר ממוצע בחקלאות

אורי צוק בר:  שכר ממוצע בחקלאות של שכירים זה שכר שממצע בעיקר פועלים בחקלאות, עובדים זרים, עובדים פלסטינים

אורי צוק בר:  לקחת שכר כזה ולזקוף אותו כשכר של ניהול רפת, עם כל הסיכונים, עם ההשקעות – אני רוצה להזכיר שבעל רפת שיש לו מיליון ליטר חלב, שזו רפת טיפוסית היום בענף, צריך להשקיע בסביבות 4-5 מיליון שקל בלהקים רפת כזו ולנהל אותה עם מחזור של 2-3 מיליון שקלים

אורי צוק בר:  לתת באופן נורמטיבי שכר ממוצע בחקלאות לניהול של עסק בסדר גודל הזה, אני חושב שזו המלצה לא הגיונית

ליאור שמחה: יש גם חוקי עבודה – 250% שבתות, לילות

אורי צוק בר: נכון

אורי צוק בר:  על חובת השתתפות בסקר, אני חושב שזה לא מתאים, אין צורך בזה

אורי צוק בר:  את מה שקיבלנו בהמלצות כבר ציינתי

מיקי לוי: אני אשמח אם כל אחד מהנוכחים יסביר לי מה עושה את ההבדל בין 26% ל-72%, איך דבר כזה יכול להתקיים, אלא אם כן הנתונים לא נכונים

ליאור שמחה: הגעתי לזה

ליאור שמחה:  נתוני ההשוואה ל-OECD שנלקחו בחשבון בעבודת הביקורת זה הנתון האחרון שהיה נכון לשנת הביקורת וזה סקר השוואתי של כוח קנייה שעשה ה-OECD לשנת 2017

ליאור שמחה:  הנתונים של הסקר הם נתוני 2017

ליאור שמחה:  מאז הייתה עליית - - -     

יובל חיו: לא, אני מצטער, אני בדרך כלל לא נוהג להתפרץ, אבל כשיש אמירה שאינה נתמכת בעובדות אני חייב לומר אותה

יובל חיו:  לגבי הדבר הזה – רק כדי לשמור על מערכת היחסים – אני מבקש שתגיעו למשרדנו ותקבלו את כל התיעוד שילמד על מה מבוסס הנתון הזה

אורי צוק בר: לא צריך, תגידו לנו איזה סקר זה כי לא היה סקר כזה מאז 2017

יובל חיו: אנחנו עכשיו נאמר, אתה מדבר על סקר א' ואנחנו נשענים על סקר ב'

ליאור שמחה: אבל גם של נמבאו (Numbeo) זה אתר לא רציני

יובל חיו: הוא לא דיבר על נמבאו כרגע

אורי צוק בר: אני דיברתי על המחיר לצרכן, על ה-77%, מה ששאל יושב-ראש

אורי צוק בר:  הנתון 77% מבוסס – כך אני מבין, אם זה לא נכון אני אשמח לתקן את עצמי – על סקר טוב מאוד שעשו ב-OECD של השוואת כוח קניה, שגם ישראל משתתפת בו, על הרבה מוצרים, לא רק חלב, בין מדינות ה-OECD השונות

אורי צוק בר:  אם זה נעשה על בסיס משהו אחר אני אשמח לראות את זה, אין בעיה

אורי צוק בר:       לגבי מחיר החקלאי – אנחנו בדקנו נתונים חדשים של האיחוד האירופי שנכונים לפברואר 2023

אורי צוק בר:  את מחירי ישראל לקחנו נכונים לאפריל כי באפריל היה תיקון חוק שהוריד בכמה אגורות את המחיר, לכן לקחנו את מחירי אפריל שהם העדכניים

אורי צוק בר:  מחירי אפריל מושווים גם לקילו, כי בישראל אנחנו עושים מחיר לליטר ובאירופה החישוב הסטטיסטי הוא לקילו

אורי צוק בר:  עשינו את החשבון, יצא שהמחיר בישראל ברמת המשק הוא 57

אורי צוק בר: 98 יורו, כאשר ממוצע האיחוד האירופי הוא 53

אורי צוק בר: 3 יורו

אורי צוק בר:  יש שלוש מדינות באיחוד האירופי, דרך אגב, יותר גבוהות מאתנו: ספרד, מלטה ובולגריה

אורי צוק בר:  אנחנו במקום יחסית גבוה באירופה אבל אנחנו בסך הכול 7

אורי צוק בר: 3% מעל הממוצע של האיחוד האירופי במחיר לליטר חלב ליצרן

מיקי לוי: גם אם אני מקבל את זה – כשרות, חשמל, שבתות, יום כיפור – אני לא מצליח לגשר על הפער בין יצרן החלב, בין הרפת, לצרכן

אורי צוק בר: אז אני אגיד כמה מרכיבים

אורי צוק בר:  בישראל, קודם כל, יש מע"מ של 17% על מוצרי חלב

מיקי לוי: יש גם באירופה מע"מ

אורי צוק בר: ברוב מדינות אירופה המע"מ נע בין אפס לבין 7%, אני יכול להקריא אותן אחת-אחת

מיקי לוי: רק למוצרי חלב? כי כשהייתי עכשיו בטיול באירופה שילמתי 21% מע"מ

אורי צוק בר: בדקתי מוצרי חלב

אורי צוק בר:  דנמרק מאוד חריגה, בדנמרק המע"מ מאוד גבוה, 25%

אורי צוק בר:  חוץ מדנמרק יש הרבה מדינות עם אפס – בריטניה עם אפס, אירלנד עם אפס, גרמניה עם 7%

אורי צוק בר:  בסך הכול, רוב מדינות אירופה בין אפס ל-7%, יש כמה עם 10% ויש חריגה של אחת או שתיים, בסקנדינביה, מעל 20%

מיקי לוי: בממוצע מכול אלה שיש להם פטור ממע"מ אני מגיע עדיין ל-43% בין הרפת לבין הצרכן

אורי צוק בר: לא סיימתי, יש עוד

אורי צוק בר:  אחד זה המע"מ, שני זה נושא הכשרות

אורי צוק בר:  בישראל המחלבות עובדות 5

אורי צוק בר: 5 ימים בשבוע

אורי צוק בר:  זה לא רק שיש פחות ימי עבודה בשבוע במחלבה, יש תהליך שלם של חזרה לעבודה ביום ראשון אחרי מערכת שנעצרה, להתניע חזרה קווים, להריץ חזרה את המערכות, ניקיונות

אורי צוק בר:  כל זה בהיקפים הרבה הרבה יותר קטנים ממחלבות ענק באירופה שחולשות על כמויות חלב פי כמה וכמה ממחלבה טיפוסית בישראל

אורי צוק בר:       למרות שאנחנו ריכוזיים בארץ ויש לנו שלוש מחלבות גדולות שעושות את רוב החלב, ואפילו אחת שעושה מעל 50%, עדיין אנחנו מאוד מאוד קטנים ביחס למחלבות מתמחות

אורי צוק בר:  באירופה יש מחלבות מתמחות, יש מחלבות שעושות רק חמאה ואבקת חלב או מחלבות שעושות רק מעדנים

אורי צוק בר:  אין לנו את הפריבילגיה לעשות דבר כזה בישראל

אורי צוק בר:  המחלבות אצלנו עושות מגוון גדול מאוד של מוצרים

אורי צוק בר:       יש להן את הנושא של ימי עבודה ואת כל ההכשרות והכשרויות בתור המחלבה גם

אורי צוק בר:  אין לנו כשרות אחת, יש לנו כמה סוגי כשרויות

אורי צוק בר:  מחלבה שעושה גבינה קשה בישראל צריכה שלוש אמבטיות של תמלחת לגבינות, אחת זה כשרות בד"ץ, אחת כשרות מהדרין, אחת כשרות רגילה, כשרות רבנות

אורי צוק בר:  כל הדברים האלה עולים כסף

אורי צוק בר:  אני לא אומר אם צריך או לא צריך, זה מה שהאוכלוסייה בישראל רוצה, זו הצריכה, אנחנו רוצים לספק את זה אבל זה עולה כסף

אורי צוק בר:  זה עולה כסף וצריך לדעת שזה עולה כסף

אורי צוק בר:       אז אחד זה היעילות לגודל של מחלבות, הדבר השני זה נושא כשרות והדבר השלישי זה נושא המע"מ

אורי צוק בר:  אלה שלושה מרכיבים מאוד גדולים, אני מניח שיש מרכיבים נוספים בישראל

איציק שניידר: צריך לציין שההפרש הצטמצם, הוא כבר לא עומד על 77%, הוא עומד על סדר-גודל של 35% עד 40%

אורי צוק בר: נכון, היום פער המחירים הרבה יותר קטן, גם המחירים באירופה עלו מאוד בשנה האחרונה

מיקי לוי: עדיין פער מטורף, 35%

איציק שניידר: אבל מה שאורי אומר מסביר את זה

מיקי לוי: ועדיין, חבר'ה, גם לשיטתכם

איציק שניידר: על ה-35% תוריד את המע"מ, אתה במקום אחר, תוריד את הכשרות, אתה במקום אחר

אורי צוק בר: זה מחירים של לפני העלייה

אורי צוק בר:  אצלנו, דווקא בגלל שיש פיקוח מחירים ויש ענף מסודר עם מחיר מטרה, אז גם כשהמחירים - - -     

מיקי לוי: אם הממשלה, כל ממשלה, רוצה 10% כשרות, שתשלם

אורי צוק בר: הגם שהמחיר עולה עכשיו, בשנה האחרונה – בעולם עלה הרבה יותר מאשר עלה בישראל – בעשרות אחוזים

אורי צוק בר:  מחיר החקלאי עלה מפברואר 22 לפברואר 23 במדינות אירופה בין 30% לבין 58% לבין 29% עלייה בשנה

אורי צוק בר:  אצלנו מחיר המטרה לחקלאי לא עלה בשיעורים כאלה

אורי צוק בר:  בספרד זה עלה ב-59% משנה שעברה לשנה זו, למשל

אורי צוק בר:  זה סדרי גודל מאוד גדולים

אורי צוק בר:  גם שער המטבע השתנה מאוד

אורי צוק בר:  בתקופת הדוח שער מטבע היורו היה 3 ומשהו, היום היורו הוא 4 שקלים, אז הפערים קשורים להרבה פרמטרים

מיקי לוי: הממשלה עוד לא גילית את זה

אורי צוק בר: לסיכום, לגבי הבקרה על הסקר והנושא של המדגם אנחנו לוקחים בחשבון את הערות המבקר

אורי צוק בר:  אנחנו נעשה כאן את השיפורים הנדרשים ונעשה את הבקרה היותר קפדנית, למרות שהסברתי שעשינו בקרות מקצועיות רבות

אורי צוק בר:  אנחנו נחמיר אותן עוד יותר ונחדד אותן

אורי צוק בר:  לגבי יתר הדברים, אני חושב שפשוט אין כאן משהו שאנחנו עושים לא בסדר, ענף החלב בישראל הוא באמת ענף יעיל, ענף עם תפוקות גבוהות, תנובות גבוהות

אורי צוק בר:  הפלטות המזהמות לגזי חממה יותר נמוכות אצלנו

מיקי לוי: התנובה לא הייתה צריכה לטשטש את ההפרשים במחירים?      

אורי צוק בר: לא הבנתי את השאלה

מיקי לוי: הפרה בישראל מניבה הכי הרבה חלב - - -     

אורי צוק בר: כן, נכון

אסף לוי: אני אשמח להתייחס לזה

מיקי לוי: אם השאלה שלי ברורה זה בסדר

אסף לוי: השאלה ברורה, אדוני

אסף לוי:  ד"ר אסף לוי, סמנכ"ל גורמי ייצור במשרד החקלאות ובתפקיד נוסף יו"ר מועצת החלב

אסף לוי:  תנובת החלב לפרה גבוהה בישראל בגלל שמשקיעים ביותר, בגלל שמאכילים אותן במזון מרוכז, בגלל שמשקיעים בצינון של הפרה

אסף לוי:  היעילות לא באה מאפס, לא באה מן השמיים

אסף לוי:  אין לנו מידע, הרפתנים פשוט משקיעים יותר וההשקעה הזאת עולה כסף

אסף לוי:  אם הם מצננים, אם זה מאוררים שעולים חשמל, אם זה התזה שאנחנו עושים להן יותר נעים, אם אנחנו מאכילים אותן במזון מרוכז שעולה יותר, ולכן יעילות התנובה לפרה עולה כסף

אסף לוי:       באירופה רוב ההאכלה של הפרות נעשית באחו ע"י השדות

אסף לוי:  העלות לעשות יחידת יצור יותר יעילה ויותר גדולה עולה כסף

אסף לוי:  לכן כל הדברים האלה משתרשרים בסוף למחיר

אסף לוי:  היעילות עולה כסף ולא בהכרח יותר יעיל הוא יותר זול, בטח במדינת ישראל שרוב המזון הגס בא מיבוא והיה מושפע בעיקר משערי המטבע בתקופה האחרונה

אסף לוי:  עניתי, אדוני היושב-ראש?     

מיקי לוי: כן

אסף לוי: תודה

מיקי לוי: עדיין לא קיבלתי מאף אחד הסברים על ההפרשים

מיקי לוי:  קיבלתי את הכשרות, קיבלתי את החשמל - - -     

אורי צוק בר: אלה ההסברים והגודל

מיקי לוי: אחוזים כאלה ענקיים?     

אורי צוק בר: כן

אורי צוק בר:  גם האחוזים כבר יותר קטנים היום כי הפער במחירים הוא יותר נמוך מאשר היה בתקופת הבדיקה

אבשלום וילן: לגבי מה שד"ר אסף אמר, רק בין העשב לגרעינים זה עשרות אחוזים

מיקי לוי: בסדר, אבל העשב והגרעינים נשאר בסוף אצל המחלבה, אני מדבר אתכם על בין המחלבה לבין האזרח

מיקי לוי:  היצרן באמצע הורג אותנו

רם בן ברק: אבל זה לא הדיון

מטי צרפתי הרכבי: זו לא כל כך הביקורת, זה המדינה צריכה לשאול את עצמה איך זה קורה - - -     

מיקי לוי: זו גם הביקורת כי המדינה אשמה גם בזה

מטי צרפתי הרכבי: בדיון בפטל זה בדיוק אותו עניין, החקלאי מקבל חלק שולי מהמחיר - - -     

אורי צוק בר: יש עוד מרכיבים, של מחיר מים לתעשייה, של ארנונה עסקית לתעשייה, יש עוד הרבה מרכיבים בישראל שמייקרים את התעשייה כאן

אורי צוק בר:  אנחנו לא חקרנו את זה לעומק, אנחנו רואים כמה עולה

אסף לוי: אנחנו נשמח שהמבקר יעשה השלמה של הדוח, שיבדוק את העלויות מול מחלבה בחו"ל למחלבה בישראל על הגורמים האחרים שלא קשורים למחיר המטרה

אסף לוי:  מה שדיברנו על עלות להון – אם אני לוקח הון ומחלק אותו ל-7 ימים בשבוע ולא ל-5

אסף לוי: 5 יש לזה משמעות על החזר ההון

אסף לוי:  המשמעות שאורי דיבר עליה על העלויות הנוספות בתפעול, שביום שישי בצהריים צריך לשטוף את כל הקווים כדי שהחלב לא יחמיץ במערכות ולעשות הפעלה מחדש במוצ"ש, לכל הדברים האלה יש עלות חרושת שמשפיעה על המחיר

אסף לוי:  המדינה זה גם המע"מ וגם הארנונה

מיקי לוי: חברים, יש הרבה הסברים אבל אנחנו לא מגיעים לאיזשהו מצב שאני מקל על האזרח

מיקי לוי:  כל הזמן מסבירים אחד לשני, מה זה מעניין את האזרח שבא לסופר או למכולת?     

אורי צוק בר: אמרנו שיש דברים שתלויים במדינה גם שאפשר להוזיל אותם

רם בן ברק: אתם התייחסתם אך ורק לרפתות, נכון?     

יובל חיו: בדוח הזה התמקדנו ברפתות, בדוחות קודמים – אני תכף אצטט גם אמירות של משרד החקלאות – התייחסנו למרכיבים האחרים

רם בן ברק: אבל כרגע אנחנו דנים רק בזה

יובל חיו: נכון

מיקי לוי: חבר הכנסת בן ברק, בהנחה שאני מקבל את כל מה שאמרו על הרפתות, לא קיבלתי את ההסברים בין הרפת לבין האזרח שהולך למכולת

מיקי לוי:  זה פער עצום

מיקי לוי:  אתה יודע מה? אני, לשיטתך, מקבל את כל הוצאות המחלבות

רם בן ברק: מאוד מעניין אותי כמה האזרח משלם כשהוא בא לסופר, אני חושב שזה מהות העניין, אבל אנחנו עכשיו מסתכלים כאן על הדוח של מבקר המדינה, שאני מברך עליו, והדוח הזה התפרסם בציבור, נתן את הרושם שבעצם החקלאי, היצרן, אחראי למחיר החלב בסופר וזה לא נכון

מיקי לוי: לחלק ממנו

רם בן ברק: וזה לא נכון

רם בן ברק:  אני רוצה להגיד לך, הרווח של החקלאי בסופו של דבר הוא רווח קטן מאוד

רם בן ברק:  היה כאן עכשיו ויכוח אם הרווח שלו צריך להיות כמו המשכורת הממוצעת במשק או כמו המשכורת הממוצעת בחקלאות אבל תבינו, זה בסופו של דבר הרווח של החקלאי, מזה הוא חי

רם בן ברק:       לגבי העניין של רפת – כשאתה קובע את המחירים אתה יכול להשפיע עליהם

רם בן ברק:  אתה משווה את זה לאירופה, אני הייתי עכשיו, בחופשה האחרונה שלי בפגרה, בנורמנדי, ביקרתי ברפת בנורמנדי – אני מציע לכולם, זה מאוד יפה – הפרות רעות באחו, ברפת יש כ-25-30 חולבות, והחקלאי מרוויח שם יפה

רם בן ברק:  הוא חי מזה

רם בן ברק:  הוא מוכר את החלב בזול אבל הוא לא חי מהחלב, הוא חי מהתמיכה הישירה שהוא מקבל על זה שהפרות שלו עכשיו רועות על 400 דונם

רם בן ברק:  על כל דונם הוא מקבל נאמר 50 או 100 יורו, אני לא יודע כמה, וזה בעצם מאפשר למדינה לסבסד אותו בלי שזה יקרא סבסוד ולמכור את החלב בזול

רם בן ברק:  הוא חי מהתמיכה, הוא לא חי מהחלב

רם בן ברק:      במדינת ישראל, כשמסתכלים על כל החקלאות, הם רוצים שנמכור בזול והם מסתכלים על המודל האירופי, אבל מה? הם לא מממשים אותו

רם בן ברק:  כשהם רוצים כבר לממש אותו, כמו שהממשלה הקודמת, שבעניין החקלאות דעתי עליה גרועה מאוד, גרועה מאוד, אם אתה לוקח את מה שמשרד החקלאות אמר:  בואו נעבור לתמיכות ישירות, אז מהחליפה האירופית – זה לא אני אמרתי, מישהו אחר אמר – לקח רק את העניבה ואמר לחקלאים הישראליים: תסתדרו, תסתדרו עם העניבה, לא צריך את כל החליפה האירופית

רם בן ברק:      אני בעד שהחקלאי הישראלי קודם כל ירוויח יותר כי אני חושב שהוא צריך להרוויח יותר, אבל אתה צריך לבנות את זה בצורה כזו שאם אתה מחליט לפגוע במנגנון של מחיר המטרה – ואני מזכיר לכם שהיו תקופות, עד לפני שלושה חודשים, שהרפתן הישראלי הפסיד כסף

רם בן ברק:  הוא לא הרוויח, הוא הפסיד

רם בן ברק:  אני יודע את זה

רם בן ברק:  אני עד לפני שנתיים הייתי רפתן

רם בן ברק:  בכנסת מרוויחים יותר טוב, עדיף להיות חבר כנסת מרפתן

רם בן ברק:  את זה אני אומר לכם בוודאות

רם בן ברק:      אם אתה רוצה לעשות את זה, תעשה את זה כמו שצריך

רם בן ברק:  אבל לכתוב דוח, שגם בצורה שהוא התפרסם כל אזרח במדינת ישראל חושב שמי שאחראי ליוקר המחיה זה הרפתן, זה נזק גדול מאוד

רם בן ברק:  זה נזק גדול מאוד קודם כל לחקלאים, שגם ממילא דאגו ששמם לא יהיה טוב

רם בן ברק:  אין ספק שהתנאים במדינת ישראל הם תנאים אחרים לגמרי

רם בן ברק:  א', אין תמיכה ישירה, ב', יש מע"מ, ג' יש את הכשרות

רם בן ברק:  יש הרבה מאוד גורמים לכך שהחלב יהיה יקר ביציאה שלו מהרפת, אבל בטח ובטח לא אשם בזה החקלאי ובטח ובטח מדינה נורמלית צריכה שיהיה לה יצור חלב

רם בן ברק:       לגבי רווחת בעלי החיים, אני אומר לכם חד וחלק, רפת שלא עומדת בתנאי תסגרו אותה

רם בן ברק:  תסגרו אותה

רם בן ברק:  אתה יודע שכשאנחנו היינו מוכרים פרה אימא שלי הייתה לוקחת את אבא שלי לעפולה כדי שהוא לא יראה שהפרה עולה למשאית

רם בן ברק:  כך אנחנו מתייחסים לפרות שלנו

רם בן ברק:  ולכן אני אומר, רפת שהעגלים שם יושבים בבוץ ובמים – תסגרו אותה

רם בן ברק:  אין לה זכות קיום

רם בן ברק:  אין הרבה רפתות כאלה אבל מי שמתנהל בצורה כזאת – לא צריך

רם בן ברק:  הייתי לא מזמן באיזשהו מושב, ראיתי עגל קשור בחבל ברגל, כמו לפני 100 שנה

רם בן ברק:  זה דבר איום ונורא

רם בן ברק:  דבר כזה – תסגרו כאן ועכשיו

יסמין פרידמן: מי שהיה אמור להקשיב בכלל לא נמצא בדיון

מיקי לוי: חבר הכנסת בן ברק, תודה רבה

מיקי לוי:  בבקשה, כמה דקות למבקר המדינה ונמשיך הלאה

יובל חיו: אני מבקש להתייחס לשני דברים: הדבר הראשון הוא עניין הנתונים

יובל חיו:  אני מציע שההתייחסות, גם של הוועדה ובכלל התייחסות לנושא הזה, לא תהיה לפי רבעון ראשון 2023 או רבעון אחרון 2022

יובל חיו:  אנחנו נמצאים בנתונים שב-2017, לפי ה-OECD, פערי המחירים על המדף היו 79%

יובל חיו:  ב-2022 לפי נמבאו, גם עם כל החולשות של נמבאו – אם יש לממשלה אבן בוחן אחרת נסכים לקבל – 77%

יובל חיו:  מחיר המטרה בעשור האחרון – אנחנו מדברים על כ-30% פער

יובל חיו:  לכן, אני קודם כל בא ואומר שלא נכון להתייחס לרבעון כזה או רבעון אחר, נכון להתייחס לאורך זמן ויש בעיית מחירים

יובל חיו:       לשאלתך, יושב-הראש, הממשלה שולטת למעשה ע"י ועדת המחירים גם על המחיר לצרכן וגם על מחיר מטרה ע"י ועדת היישום

יובל חיו:  אני חושב שכממשלה היא לא יכולה לשקוט על השמרים

יובל חיו:  היא צריכה כל העת לבחון את הפתרונות בנושא הזה

יובל חיו:       להערתו של חבר הכנסת בן ברק חשוב לי לומר –  מאוד חשוב גם שתקרא את הדוח, אני חושב שהוא אומר בסוף, להבנתנו בצורה מאוד מאוזנת ומרוסנת, תוך הצבעה גם על האתגרים הלא פשוטים שהחקלאים מתמודדים איתם, שאיננו מכוונים לפגיעה בחקלאות, ובוודאי שלא בפריפריה, וגם הנושא של שמירה על ביטחון מזון, אנחנו באים ואומרים שאנחנו בנקודה שהמעבר, גם ההדרגתי, לעולם של התמיכות הישירות חייב להיבחן בצורה רצינית

יובל חיו:  לכן זו בסוף האמירה של הביקורת

יובל חיו:  היא לא אמירה שבאה ליצור פגיעה

יובל חיו:  יצא לי לשבת גם עם ליאור ואני לא יודע אם הצלחנו לשכנע - - -     

ליאור שמחה: יובל, זה נשמע מאוד טוב אבל זו לא המציאות

ליאור שמחה:  מה שאתה אומר זה שונה מאוד ממה שאתה כותב

יובל חיו: אני רוצה לומר לך שבדוח הקודם שהוצאנו לפני 5-6 שנים כתב לנו משרד החקלאות בתשובתו שהאמירה לגבי החריגה של ישראל מתקרת התחייבויותיה לגבי תמיכות פנים נכונה לדעת המשרד וללא שינוי משמעותי בדפוסי התמיכה בענפים הללו סביר להניח שלאורך השנים הבאות היקף החריגה של ישראל ילך ויגדל, על כל המשתמע לכך, לגבי אפשרויות גם של הטלת סנקציות בין-לאומיות

יובל חיו:  אני חושב שיש הסכמה ברשות המבצעת שצריך להתחיל רגע לצעוד לכיוון הזה

יובל חיו:  השאלה היא אם הכיוון הוא שיש פה איזושהי כרוניקה שאי אפשר להתגבר עליה ואנחנו נישאר עם הנתונים האלה או שכן - - -     

ליאור שמחה: יובל, על מה אתה מדבר? שלוש פעמים כבר פתחו אתנו את ההסכם

ליאור שמחה:  על מה אתה מדבר? זה נשמע כאילו שאתם מנותקים ממה שקורה במדינה

ליאור שמחה:  שלוש פעמים פתחו אתנו את ההסכם

ליאור שמחה:  הרפורמה האחרונה בחקלאות הבטיחה תמיכות ישירות, עדיין לא קיבלנו אגב, על מה אתם מדברים בכלל?     

יובל חיו: לכן אני גם הוספתי את הערתי, הגם שהיא לא כתובה בדוח, שככל שגם לא תיבנה מערכת של יחסי אמון – ואנחנו מכירים מקרוב את מערכת היחסים בין האוצר לבין החקלאות – זה תנאי גם להליכה קדימה

רם בן ברק: אני אומר לך באחריות, במידה ויהיה הסכם תמיכות ישירות אמיתי ונכון על פי המודל האירופי, החקלאים ילכו עם זה

אורי צוק בר: סליחה, היושב-ראש, אני רוצה רק להבהיר לגבי תמיכות ישירות כי יש פה איזה בלבול פשוט – התמיכות הישירות באירופה שקשורות לרפת הן תמיכות ישירות לשטחי הגידול, לגידולי השדה, מקבלים שם סכום של עשרות יורו לכל דונם

אורי צוק בר:  הדונמים האלה צמודים לרפתות כי הרפתות יוצאות למרעה - - -     

מיקי לוי: אז תהפכו אותם לרפתות, תמצאו איזו נוסחה מתמטית, איזושהי משוואה, מה זה שייך?     

אורי צוק בר: סוג התמיכה באירופה לא מתאים לישראל, בישראל הפרות לא אוכלות את המזון מהשדה, הפרות אוכלות מזון מרוכז, גרעינים

יסמין פרידמן: מה זה משנה?     

יסמין פרידמן: זה משנה, זה לא מתאים לשיטת התמיכות הישירות הזאת

יסמין פרידמן: אז תמיכה אחרת

מיקי לוי: אז לא מתאים, אז אזרחי מדינת ישראל צריכים לדעת שמשרד החקלאות אומר: אין לי פתרון, לא מתאים שום דבר

אורי צוק בר: לא אמרתי אין פתרון, אבל צריך סוג אחר של תמיכות

מיקי לוי: תן לי פתרון

מיקי לוי:  האזרח בקצה סובל ואני לא מאשים את המחלבות, אני מאשים את הפער ואותנו

יסמין פרידמן: ואת משרד החקלאות

אורי צוק בר: במה בדיוק?     

מיקי לוי: אני מייצג את אזרחי מדינת ישראל, לא את משרד החקלאות ולא את המחלבות לצורך העניין

מיקי לוי:  אני מייצג את אזרחי מדינת ישראל שהולכים למדפים וקיבלו עכשיו 9% תוספת ובשנה הבאה נדמה לי עוד 6% ומשהו

מיקי לוי:  זה לא יעצור

מיקי לוי:  אז מה צריך לעצור כדי שהאזרח יוכל לחיות פה? חונקים את אזרחי מדינת ישראל בכל הכיוונים

מיקי לוי:  ארבעת החודשים האחרונים חנקו אותם למוות

מיקי לוי:  הכול עולה

מיקי לוי:  אי-אפשר כך

מיקי לוי:  אני מתנצל, גם אני בן אדם ואני מתרגז

מיקי לוי:  בבקשה

ליאור שמחה: ליאור שמחה, מנכ"ל ייצרני החלב

מיקי לוי: תן לי פתרון גם, אל תגיד לי אני לא אשם

מיקי לוי:  בסדר, אתה לא אשם

ליאור שמחה: אני אתן פתרון

ליאור שמחה:  ראשית, לגבי הנתונים, אני חייב להגיד שההשוואה בעיניי לא במקומה, אני חושב שקרה משהו בעולם משנת 22 – לא משהו, משהו גדול, אגב – במחירי החלב והוא בעיקר בגלל המלחמה באירופה, רוסיה-אוקראינה, שהקפיצה את המחירים במאות אחוזים

ליאור שמחה:  אני חושב שזה שהמבקר לא התייחס לנתונים היום זה לא בסדר

יובל חיו: אנחנו צריכים לסגור את הדוח, יש חוק

ליאור שמחה: בעת סגירת הדוח היה ראוי לציין את זה

מיקי לוי: אתה תשמע את הסיכום שלי, אני לוקח את ההערה שלך בחשבון

ליאור שמחה: העולם השתנה אז צריך להגיד ולא להתייחס למה שקרה לפני

ליאור שמחה:       שניים, ראוי להגיד שמדינת ישראל היא לא כמו מדינה באיחוד האירופי

ליאור שמחה:  מדינת ישראל היא עם תנאים שונים ואם רוצים להשוות יש להשוות תנאים לתנאים

ליאור שמחה:  לדוגמה, מדינת ישראל ידועה בכלכלה כמדינת אי ולכן צריך לראות מה קורה בסין, ניו זילנד, קנדה, סינגפור, נורבגיה, קפריסין, טאיוואן, שוויץ, דנמרק, דרום קוריאה, יפן

ליאור שמחה:  במחיר במדף, כל המדינות, לפי נמבאו – שזה אתר שנוי במחלוקת, אני מסכים אבל זה הרפרנס שלכם – בעשרות, עשרות אחוזים המחיר במדף יותר יקר ממדינת ישראל

מיקי לוי: המחיר בכל המדינות האלה יותר יקר מהמחיר במדף במדינות ישראל?     

ליאור שמחה: בעשרות אחוזים, כן, במדף, ליטר חלב

ליאור שמחה:  שניים, אם אנחנו רוצים לראות מגמות אז צריכים להתייחס למגמות

ליאור שמחה:  במגמה של 10 שנים, בזום-אאוט של 10 שנים – כדי לראות מה קורה – הפערים הולכים ומצטמצמים

ליאור שמחה:  הפערים הולכים ומצטמצמים בגלל שהנטל על ציבור החקלאים - - -     

מיקי לוי: אבל אמרת שליטר החלב גדול יותר אז למה - - -     

ליאור שמחה: ליטר חלב במדף, אני מדבר עכשיו על החלב הגולמי, על הרפתות

ליאור שמחה:  הפערים הולכים ומצטמצמים

ליאור שמחה:  הם הולכים ומצטמצמים בגלל הנטל הבלתי נסבל על הרפת הישראלית של מנגנוני ההתייעלות של 2%

ליאור שמחה:  יושב-ראש הוועדה, צריך להגיד שבזמן שלכולם השכר מוצמד, בזמן שלכולם השכר עולה, אצל הרפתנים מורידים ב-2% בשנה, כל שנה, את ליטר חלב

ליאור שמחה:  אנחנו רואים עשרות אחוזים מרפתות המדינה שהולכות ונסגרות

ליאור שמחה:  אם זה היה כל כך ריווחי הרפתות לא היו נסגרות, היו קמות חדשות

ליאור שמחה:  אנחנו רואים קונסולידציה מטורפת

ליאור שמחה:       הרפתן הישראלי, שעובד 24/7, כמעט ולא מרוויח מהרפת, ועוד אחר כך דוח מבקר המדינה בא ואומר: לא, אל תשווה את זה לשכר הממוצע, תשווה את זה לשכר עובדי החקלאות

ליאור שמחה:  סליחה, דוח מבקר המדינה היה צריך לבוא להגיד: תשוו את זה למה שקורה במדינה, עם ה-250%, עם שבתות, עם החגים, עם חליבות בלילה, תשוו את זה אז ותרימו את מחיר המטרה

ליאור שמחה:      אני רוצה להגיד לכם לסיכום, התפקיד של המדינה הוא לדאוג לענף חלב חזק

ליאור שמחה:  אם ענף החלב יגדע, יהיה חלש, יצטרך כל הזמן לרדוף אחרי היבוא והרפתות יחיו בקושי, הן לא ישקיעו, הן לא ישקיעו ברווחת בעלי החיים – ואני הראשון שאומר שצריך להשקיע בזה – הן לא ישקיעו באיכות סביבה, הן לא ישקיעו ברפת

ליאור שמחה:  התפקיד של המדינה – אני אומר למשרד החקלאות, למשרד האוצר, למשרד המשפטים, לרשות התחרות, לכל מי שיושב פה – זה לדאוג לענף חלב חזק

ליאור שמחה:  התפקיד של המדינה זה לדאוג לתעסוקה בפריפריה

ליאור שמחה:  התפקיד של המדינה זה לדאוג גם לאנשים הקטנים וזה לא קורה

ליאור שמחה:  וזה נשמע, יובל – אני אומר לך מדם ליבנו – כאילו סימנתם את המטרה ועכשיו בניתם אידיאולוגיה סביבה

ליאור שמחה:  אני אומר לך, זה פוגע בעיקר בחקלאים

מיקי לוי: לא, זה לא מגיע להם כי הם עושים כל כך הרבה

יובל חיו: בכל הכבוד, יש דוח מלפני כמה שנים שהולך בדיוק באותו קו ואני חוזר ואומר, לביקורת המדינה יש גם מחויבות לרפתנים ויש גם מחויבות לציבור, כולל בעיירות הפיתוח וכולל במקומות שמתקשים לשלם את אותם 12% מסל הצריכה של המזון

יובל חיו:  לכן, ככל שאתה רואה בהמלצה של להתחיל לבחון את הנושא של התמיכות הישירות כהמלצה שבאה – כי זו השורה התחתונה של הדוח – לפגוע ברפתנים, צר לי על כך

יובל חיו:  זו לא הכוונה ולא לשם אנחנו מכוונים

ליאור שמחה: תראו, הפכנו להיות היעילים בעולם, היעילים מעולם בזכות הגנטיקה, בזכות הרפתנים, בזכות ההתייעלות ובאמת כל העולם בא ללמוד על משק החלב הישראלי, על הפרה הישראלית, זה פאר היצירה ואסור לנו לפגוע בזה

ליאור שמחה:       לגבי התמיכות הישירות, אנחנו בפעם השלישית בשנתיים פתחנו הסכם עם המדינה, בפעם השלישית

ליאור שמחה:  סליחה, יובל, אבל הדיבור על תמיכות ישירות – אנחנו מאוד נשמח לקבל כסף, מאוד נשמח לקבל מענקי השקעה, אבל צריך לזכור שגם אם נסגור את הפער של 13% נכון להיום, לפי הדוח ההשפעה על מחיר החלב היא של 40%, אז נניח שנוכל להוריד ב-5

ליאור שמחה: 2 לשיטתך - - -     

יובל חיו: לשיטתי 30% מהעשור האחרון

ליאור שמחה: רגע

ליאור שמחה:  נכון להיום, שיש פער של 13%, 5

ליאור שמחה: 2 נניח שנצליח לסגור, מה יועילו חכמים בצדקתם? באמת, על מה אנחנו מדברים? תשפכו על משק החלב, על החקלאים, 200 מיליון שקל, תצליחו לסגור ב-5

ליאור שמחה: 2, תסגרו 30% מהרפתות, תפגעו בחקלאים

ליאור שמחה:  זה לא הנתיב הקריטי

ליאור שמחה:  זה ממש לא הנתיב הקריטי

ליאור שמחה:  בגלל זה אני אומר, רוצים לייעל? רוצים לתמוך? רוצים לחזק? רוצים לייצר רפורמות? אנחנו הראשונים שבעד, אנא תעשו את זה לא כדי להוביל אג'נדה של סגירת החקלאות, שנדמה שבשנים האחרונות שזה מה שקורה

יסמין פרידמן: אבל זה לא הם מחליטים

יסמין פרידמן:  נפגשתם עם שר החקלאות? הוא רק בודק

מיקי לוי: חברת הכנסת יסמין פרידמן, בבקשה

יסמין פרידמן: שתדע שאני ממש ממש בעד החקלאות המקומית

יסמין פרידמן:  אני באמת מאמינה שזה העתיד

יסמין פרידמן:  אני מאמינה שבגלל משבר האקלים היצוא והיבוא יקטנו והחקלאות המקומית היא זו שתציל מדינות

יסמין פרידמן:  אני מאוד בעד, שלא תחשבו שאני נגד, אבל חשוב לי לציין משהו כי כולם מזכירים שבאים ולומדים פה והפרה הישראלית – הפרה הישראלית, מאוד מאוד קשה לה במשק

יסמין פרידמן:  הפרה הישראלית – מזריעים אותה בכוח, לא בצורה טבעית

יסמין פרידמן:  הפרה הישראלית – אחרי שהיא ממליטה, לא נותנים לה אפילו חסד של כמה שעות ומיד, מיד לוקחים את הגור הקטן, ומי שלא שמע בכי וכאב של פרה שגוררים את הגור ממנה אחרי דקות ספורות לא שמע בכי מימיו

יסמין פרידמן:      לצערי המחלקה הרלוונטית לא כאן אבל אתה אמרת שאתה תעביר להם אז אני בכל זאת אדבר על זה

יסמין פרידמן:  לא הגיוני ש-30 שנה חלפו מחוק צער בעלי חיים ומ-2016 אנחנו מחכים לתקנות ברפתות

יסמין פרידמן:  עד עכשיו גם ברפתות, מיקי, יושב-ראש הוועדה, אין תקנות של חוק צער בעלי חיים ולכן אין אפשרות גם לאכוף

יסמין פרידמן:  130 רפתות מהרפתות הקיימות נבדקו והוכח שאין בהן תנאים מינימליים לרווחת בעלי חיים

יסמין פרידמן:  מן הסתם אתה גם מבין שאם אין תנאים מינימליים לרווחת בעלי חיים אנחנו מדברים גם על מפגע בריאותי

יסמין פרידמן:  אם הן שוכבות בתוך צואה של עצמן, עם הבוץ, עם האנטיביוטיקות וכל מה שהן מקבלות, אז כנראה שגם בריאותי אין

יסמין פרידמן:       עשרות תלונות הגיעו למשרד החקלאות, אף אחד לא יזומה

יסמין פרידמן:  זאת אומרת, ארגונים, אנשים פרטיים, הם המתלוננים

יסמין פרידמן:  אפילו פעם אחת משרד החקלאות לא יזם בעצמו איזושהי חקירה

יסמין פרידמן:  שבע חקירות – קנס אחד

יסמין פרידמן:  אחד מתוך 130 רפתות

יסמין פרידמן:  לכן יש פה בעיה חמורה, אפס אכיפה, אפס אכפתיות

יסמין פרידמן:  בכל דיון יש מי שמגן על האזרחים, וזה בסדר, ובכל דיון יש מי שמגן על החקלאים, שזה מצוין, אבל באף דיון אין מי שמגן על בעלי חיים ולכן אני נמצאת בכל הדיונים האלה

מיקי לוי: עשיתי דיון שלם

יסמין פרידמן: על המשלוחים החיים, בסדר גמור, אבל אתה תהית מה אני עושה כאן, אני נמצאת בדיונים על הביצים, על החלב ועל הכול כי אני היחידה שמייצגת את האינטרסים של בעלי החיים

מיקי לוי: אני מוריד את הכובע בפניך אבל אני רוצה עכשיו את האינטרסים של בני-האדם

איציק שניידר: אני רוצה לומר שענף החלב נמצא בתהליך

איציק שניידר:  זה לא פלא שאנחנו רואים את הצמצום הזה בהפרשים בין ישראל לאירופה

איציק שניידר:  אני מציע למחוק את המספר הזה, 77%

איציק שניידר:  האחוזים היום עומדים על קרוב ל-40 ופחות מזה

איציק שניידר:  אם אתה רוצה אני אמנה שוב את הסיבות

מיקי לוי: אל תדאג, בסיכום שלי אתה תשמע מה אני מחייב אתכם, אתם תבואו לכאן עוד פעם

איציק שניידר: אז רק בשביל ליישר את ההדורים בקטע הזה, אנחנו מדברים על 17% מע"מ, אנחנו מדברים על 10% כשרות, אנחנו מדברים על סדר גודל של 20% הבדלים במסים ואגרות בין ישראל ל-OECD ואנחנו מדברים על הבדלים בשערי המטבע

איציק שניידר:  תוריד לנו את כל הדברים האלה ואנחנו נהיה אותו דבר, אולי אפילו יותר זולים, מאירופה

איציק שניידר:  זה בעניין של המחיר

איציק שניידר:      בענף החלב לפני 10 שנים היו 1,000 רפתות, היום יש 500 רפתות

איציק שניידר:  הענף הזה נמצא בתהליך וזה לא סתם שהפער הולך ומצטמצם

איציק שניידר:  בין השאר לקחנו על עצמנו בשנים האחרונות פתיחה גדולה מאד ליבוא והיום כמעט רוב הקטגוריות בענף פתוחות ליבוא חופשי ללא מכס

איציק שניידר:  יש את הנושא של גבינות קשות שהן במכסות, יש את הנושא של מעדני חלב, יוגורטים, מוצרלה, גבינות עד 5%, גבינות מעל 5%, גבינות למריחה

איציק שניידר:  רוב הענף הזה כבר נמצא בחשיפה המלאה ליבוא, לא מכאן יבוא הפתרון

איציק שניידר:       גם במקטע של הרפתנים, הצמצום בין ה-40% שנאמר פה לבין היום, שאנחנו עומדים על פחות מ-10%, נובע מתוצאה של עבודה רבה והתייעלות גדולה שנעשית ברפת לאורך כל השנים

איציק שניידר:  אנחנו שם

איציק שניידר:  אני חייב לציין את העבודה המשותפת עם משרד המבקר, הם היו אצלנו במשרדים, עבדנו חודשים ביחד, אני חושב בפתיחות רבה, באמון רב, אין לי מילה להגיד על הדוח אבל הדוח הזה הוא די שיעור בהיסטוריה כי העולם בשנתיים האחרונות השתנה, העולם של היום הוא לא העולם שהיה לפני שנתיים, אין מה לעשות, זה עולם אחר, זה פערי המחירים אחרים ואנחנו נמצאים בתהליך

איציק שניידר:       לגבי התמיכה הישירה משפט אחד שאולי מסכם את הדברים – אנחנו לא מאמינים לממשלה, לא לממשלה הזאת, לא לממשלה הקודמת ולא לממשלה הבאה, כי תמיד במדינת ישראל לצערנו יש דברים דחופים, יש צורכי ביטחון, יש צרכים נוספים, לכל קואליציה יש את הדברים המיוחדים לה

איציק שניידר:  אנחנו לא יכולים בענף כזה עתיר השקעות – כמו שנאמר פה, להקים רפת זה מתחיל ב-5 מיליון שקל וזה מגיע ברפתות הגדולות לעשרות מיליונים – לסמוך לצערי על הסכמים עם הממשלה שנפרצים כל פעם

איציק שניידר:      לפני שבוע חרב הונפה מעל ראשנו, אמרו לו: אם לא תגיעו אתנו להסכם אנחנו נבטל בצו את ההסכם הקודם

איציק שניידר:  איפה נשמע דבר כזה? ואתם רוצים שאנחנו נסמוך על הממשלה בתמיכות ישירות? מצטער, אנחנו לא יכולים ללכת לשם

איציק שניידר:  אנחנו גם מאמינים שתמיכות ישירות זה הדרך וזה נכון וכך עושים באירופה, אבל אנחנו לא יכולים להאמין במדיניות של הממשלות לאורך השנים

איציק שניידר:  נאמר פה 10 שנים, לא 10 שנים, 50 שנה אחורה

איציק שניידר:  אנחנו לא יכולים להאמין למדיניות של הממשלות לאורך השנים כשכל תמיכות שהיו הלכו והפרו אותן, כל הסכמים תמיד עומדים בספק, לכן אנחנו לא יכולים להיות בעולם הזה

מיקי לוי: בדבר אחד אני מסכים איתך – אי אפשר לסמוך על הממשלה

מיקי לוי:  תצטרכו למצוא דרך כן לסמוך על הממשלה כי בסוף הנפגע הוא הצרכן, בגלל שהפוליטיקאים, אנחנו, המחלבות, כולם – אני בתוך זה – לא לוקחים אחריות, ובסוף מי נפגע? הצרכן, שנחנק, הולך ונחנק בכל התחומים

איציק שניידר: מעל 500 רפתות נסגרו בעשור האחרון

מיקי לוי: הוא צריך לשרת, הוא צריך ללמוד, הוא צריך לשלם מיסים, הוא שלושת המ"מים, הוא הכול

ליאור שמחה: אז תיקחו אחריות על הצרכן

מיקי לוי: לשיטתך, אין לי מילה אחת להגיד על המחלבות אם אני אעשה באמת התייעלות פה ושם, צמצום פה ושם

מיקי לוי:  יש לי להגיד הרבה על הממשלה ועל היצרנים כי בסוף זה המדף, והמדף הוא נוראי במדינת ישראל בכל התחומים עכשיו, בכל התחומים

מיקי לוי:  25% עלייה בכל התחומים

מיקי לוי:  פסח האחרון היה פסח היקר ביותר מאז קום המדינה

ליאור שמחה: יושב-ראש הוועדה, יש מקטע חשוב שלא מדברים עליו בכלל, וצר לי, זה נושא הרשתות

ליאור שמחה:  לא מדברים על זה

ליאור שמחה:  מאשימים את החקלאי

ליאור שמחה:  איפה הרשתות פה?     

מיקי לוי: אני מדבר על הפער בין הרפת, לבין היצרן, לבין הצרכן

אורי צוק בר: גם הרשת היא חלק מהפער הזה

ליאור שמחה: הרשתות שם, למה לא מדברים עליהן? לא שמעתי אף אחד מדבר עליהן

יובל חיו:   אני רק אומר שלפני מספר חודשים פרסם מבקר המדינה דוח על הטיפול במונופולים בריכוזיות בענף המזון

יובל חיו:  תיגש ותקרא את הדוח הזה

יובל חיו:  הוצאנו טיוטות דוח לכל הרשתות והיינו בקשר איתן בהתייחסויות לא פשוטות ויצא הדוח הזה עם אמירות מאוד קשות

ליאור שמחה: אז איכשהו בתקשורת - - -     

מיקי לוי: עזוב אותי מהתקשורת, בסופו של דבר יש שניים-שלושה יבואנים גדולים שמייבאים דברים שהם לא בייצור במדינת ישראל וחונקים אותנו

מיקי לוי:  לזה מצטרף הסיפור בין המחלבה לבין היצרן לבין האזרח

ליאור שמחה: ידעו להוציא הודעות לעיתונות בצורה מאוד מאוד בומבסטית וכותרות גדולות שמדובר על החקלאי, לא שמעתי את ההודעות לעיתונות - - -     

מיקי לוי: הינה, אני אומר לך, החקלאי בקצה הוא החלק הקטן, החלק של הרווח – ואנחנו רואים חלק מהדוחות הכספיים – הוא בין המחלבה לבין המחיר של המדף ושם צריך לעשות סדר

אורי צוק בר: המוצרים המפוקחים יש להם סדר גודל של 600 מיליון שקל מע"מ

אורי צוק בר:  אם רוצים להוזיל לצרכן 600 מיליון שקל אפשר בצורה הכי קצרה ופשוטה פשוט להוריד את ה-600 מיליון שקל מע"מ

אורי צוק בר:  אם רוצים לקחת את 600 מיליון השקלים האלה ולתת אותם לחקלאים ולהוריד את המחיר ב-600 מיליון זו גם שיטה אבל יש דרך הרבה יותר קצרה וישירה

אורי צוק בר:  אפשר להוריד את 600 המיליונים האלה מהמחיר לצרכן ישר

אורי צוק בר:  רק ממוצרים מפוקחים, דרך אגב

מיקי לוי: מכיוון שהייתי סגן שר האוצר אני יכול להגיד לך שלא לזנב במע"מ, אין לזה סוף

אורי צוק בר: אתה יכול לקחת רק מוצרים מפוקחים, מפוקחים בלבד

מיקי לוי: אתה יודע כמה מפוקחים יש במדינת ישראל?     

אורי צוק בר: בענף החלב - - -     

מיקי לוי: אבל אני מכיר גם מפוקחים בענפים אחרים, מיין ועד שמן ועוד קמח

מיקי לוי:  ולמה לא לפני ברקסים? ולמה לא לפני צמיגים? ולמה לא לפני נושאי בטיחות אחרים? סתם, אני בכוונה אומר לך את מה שהיה לפתחי

מיקי לוי:  יותר קל לבוא ולהגיד: זה מצרך חיוני

מיקי לוי:  אני בא ואומר, לזה אני משלם את המע"מ ישירות ליצרן ולא לצרכן, כי אם נתחיל לגעת בשרשרת המע"מ לא נגיע לשום מקום

אורי צוק בר: אז, הינה, שמנו על השולחן שיש פה 600 מיליון שקלים שהמדינה גובה רק במע"מ מהמוצרים המפוקחים בלבד, לא מכל המוצרים, בוא ניקח אותם, ניתן אותם ליצרנים ונוריד את ה-17% דרך היצרנים

אורי צוק בר:  זו גם אפשרות

אורי צוק בר:  אבל יש נכונות של הממשלה לשים 600 מיליון שקל בתמיכה ישירה בענף כזה בשביל להוזיל אותו לצרכן?     

מיקי לוי: מפרסומי הממלכה אתמול, לפחות מהדוחות שיצאו, יש דברים יותר חשובים כנראה

מיקי לוי:  אני אומר את זה בציניות

רון רוגין: אני אשמח להביא דוגמה לפגיעה בצרכנים בשנתיים האחרונות

רון רוגין:  בסוף 2020 מחיר החמאה, מוצר מפוקח, היה  7

רון רוגין: 88 שקלים ל-200 גרם

רון רוגין:  הייתה בקשה להתאים את זה ב-5%, סורבו ואמרו לנו: התיאוריה הכלכלית אומרת שאם ניתן את זה בידי היבואנים – הרי הטענה היא שהחלב יותר זול בפולין ובגרמניה –  אפשר יהיה לייבא בפחות

רון רוגין:  אני כתבתי בסוף 2020 שהתוצאה תהיה – מכיוון שאני מכיר את היבואנים היטב, עשרות שנים אני מכיר את האנשים, אנחנו יודעים איך המערכת עובדת ומה רמת הרווח שלהם – שמחיר החמאה יעלה, ויעלה להערכתי ב-20%, אולי 30%

רון רוגין:  טעיתי

רון רוגין:  זה עלה ב-50% וב-60%

רון רוגין:  מ-7

רון רוגין: 88 ל-13 שקלים, 14 שקלים, 16 שקלים

רון רוגין:       מייבאים 6,000 טון חמאה

רון רוגין:  זה אומר, שים לב, כבוד היושב-ראש, שפעם אחת פגעו בצרכן הישראלי – על כל חפיסה הוא משלם היום 50% או 60% יותר

רון רוגין:  יש גם 80% יותר

רון רוגין:  ופעם שנייה, וזה קריטי, פגעו פה ב-100 מיליון ליטר יצור חלב

רון רוגין:  מה זה אומר? ב-2018 היו 1,550 מיליון ליטר, ב-2022 1,550

רון רוגין:  איפה פגענו? מי נפגע? איפה הרפתות נמצאות? שני-שלישים מהן באזורי עדיפות לאומית, בגולן, בעמקים, בגליל המערבי, בעוטף, בדרום

רון רוגין:  אז מה עשינו פה עם היבוא הזה, עם התיאוריה? פעם אחת פגענו בצרכן, שזה בראש סדר העדיפויות, כולל אותי, אני צריך לשלם יותר, ופעם שנייה, מנענו 100 מיליון ליטר יצוא

מיקי לוי: שים לב, אמרתי שצריך לאפשר יבוא כשאין יצור בארץ של אותו מוצר

רון רוגין: אני אמחיש כי חברת הכנסת אמרה פה כמה חשוב ייצור מקומי

רון רוגין:  כל הזמן לוחצים ולוחצים את הרפתנים, לוחצים ולוחצים

רון רוגין:  לפני שני עשורים היו 1,025 רפתות בהתיישבות, במשק המשפחתי

רון רוגין:  לפני עשור, מ-1025 ירדנו ל-762

רון רוגין:  נשארנו עכשיו 484 רפתות בכל המשק המשפחתי

רון רוגין:  יש מושבים שהיו בהם 20 רפתות, נשארו שלוש או ארבע רפתות

רון רוגין:  עכשיו, במקום לבוא ולומר איך עוזרים, קם גוף ממלכתי ואומר עוד להגביר את הלחצים

רון רוגין:  בקיבוצים, מ-10 רפתות נשארו 160

רון רוגין:       בעמוד 1415 לדוח המבקר יש מספרים, כולל אחוזים, כמה מחיר חלב גולמי אצלנו וכמה במדינות ייצוגיות

רון רוגין:  אז קודם כל אני שב ומדגיש, באירופה – והציעו לנו, אגב, לארגונים הקיבוצים לפתוח רפתות שם, אנחנו התחלנו לעשות מטעים באפריקה, אנחנו מעבירים את ההשקעות ואנחנו לא יכולים יותר

רון רוגין:  אבל התרומה היא בערך 10 סנט או 8 סנט לליטר שנותנים לך

רון רוגין:  זה הממוצע פלוס-מינוס

רון רוגין:  6 סנט בחלק מהמקומות

רון רוגין:       בעמוד 1415 כתוב שבאוסטריה משלמים 50

רון רוגין: 4 סנט ולכן יש פער כזה וכזה מולנו, שאנחנו 62 סנט

רון רוגין:  פה נאמר שזה נכון לסוף 2012

רון רוגין:  בסוף 2012 זה היה 59

רון רוגין: 8 סנט

רון רוגין:  זאת אומרת, מה עשו פה? לקחו את הנתונים של תחילת 22 ומיצעו אותם עם סוף 22, אבל לא מספרים לציבור פה שהיה מחיר זינוק, כמו שאמר פה הסמנכ"ל, בחלק מהמדינות ב-60%, למשל בספרד ובפורטוגל, בחלק מהמדינות ב-40%, בחלק ב-30%

רון רוגין:  זאת אומרת, נכון לסוף 2022 וגם תחילת 23 המחיר בארץ הוא דומה, על זה כמובן צריך להוסיף את הסיפור של התמיכות

מיקי לוי: תודה רבה

יובל חיו: אני אחזור על ההערה, ואין מה לעשות, נתעקש עליה

יובל חיו:  אנחנו מבקשים שכל תהליך של בחינת מדיניות בנושא הזה – זו המלצתנו – יעשה על בסיסי נתונים לפחות 5 שנים אחורה

יובל חיו:  אני יושב בוועדה הזו כבר שנים, אני אומר לכם שהוועדה הזאת תתכנס גם עוד שנה ושנתיים, בין אם זה יהיה על ביצים, בין אם זה יהיה על ירקות ובין אם זה יהיה על חלב, והיא תחזור לאותו דיון

יובל חיו:  אי אפשר לנהל מדיניות לפי מצב האינפלציה כרגע שיש בעולם או רבעון אחד של 23 או 22

יובל חיו:  זה לא תכנון מדיניות נכון

רון רוגין: הייתם צריכים אבל להעיר שהמחירים עלו מאוד

יובל חיו: בסדר, אבל אני חוזר ברמה העקרונית, בסיסי הנתונים חייבים להיות לפחות 5 שנים אחורה

יובל חיו:  אם נראה מגמה שתמשיך גם אחרי המגמות האינפלציוניות עכשיו ואוקראינה וכו', שממשיכה ומצטמצמת, זה נתון משמעותי שהאוצר גם יצטרך לקחת אותו בחשבון

ליאור שמחה: יובל, גם בנושא של מדיניות, עם כל מה שקרה בחמאה, זה ספוט שחייבים להאיר

יובל חיו: ולכן בדוח ביקורת המדינה אין המלצה ליבוא

ליאור שמחה: אם אין המלצה ליבוא זו באמת כותרת

מיקי לוי: אין המלצה ליבוא

מיקי לוי:  אני גם אמרתי, גם אם טענתי כלפי שניים-שלושה יבואנים, שלא פחדתי ואמרתי את השמות שלהם – אני יכול לחזור על השמות שלהם – צריך לאפשר יבוא מקביל של אותם מוצרים שהם מייבאים לכל יבואן קטן מאירופה כדי לשבור את המחירים האלה

מיקי לוי:  תסתכל מה קורה עכשיו עם הפסטה ועם כל הדברים האלה

מיקי לוי:  זה משהו מטורף

מיקי לוי:  זה משהו מטורף

מיקי לוי:  25% עלייה

מיקי לוי:       אני בצד של תמיכה בחקלאות המקומית כי כשיהיה משבר לא יהיה מי שייצר כאן את האוכל המינימלי שאנחנו נצטרך

מיקי לוי:  לכן אני לא אומר לפגוע בכם ולצמצם אתכם

מיקי לוי:  הדוגמה של החמאה היא דוגמה מצוינת כי אני, כמו כל אזרח, קניתי אותה לפני כן – אני עושה את הקניות בבית, לא אשתי –  וכשזה נפתח ליבוא ואני רואה אותה עכשיו

מיקי לוי:  אתמול עשיתי קניות

מיקי לוי:      משרד האוצר, בבקשה

אוהד מרדכי: קודם כל אני רוצה להגיד שאנחנו חושבים שדוח מבקר המדינה הוא דוח רציני ומעמיק

אוהד מרדכי:  חלק מהדברים גם הכרנו ועסקנו בהם וחלק אנחנו עכשיו למדים

אוהד מרדכי:  אנחנו לחלוטין לוקחים אותו ברצינות, גם את הנתונים וגם חלק מההמלצות שיש בו

אוהד מרדכי:  הדרגים המקצועיים במשרד האוצר לאורך השנים תמכו באופן כללי בחקלאות, במעבר מהתמיכות העקיפות בצורה של מכסים ומכסות לתמיכות ישירות

אוהד מרדכי:  זו לחלוטין מגמה שאנחנו מעדיפים אותם, חושבים שהיא יעילה יותר לכל המדינה, גם לצרכן וגם לענף עצמו

אוהד מרדכי:      אנחנו מתכוונים להיכנס לתחום הזה ולעבוד עם משרד החקלאות, ובשאיפה גם בשיתוף פעולה עם כל הענף, בשביל לראות איך אנחנו יכולים לשפר את מבנה הענף הזה, בדגש, כמו שאמרו החברים ממבקר המדינה, על המעבר מתמיכות עקיפות לתמיכות ישירות

אוהד מרדכי:  יש לציין שבדרך כלל הדברים האלו לא באים יחד וצריך לבחור ביניהם

מיקי לוי: שמת כותרת, תכף אני אחייב אתכם

מיקי לוי:  אם לא, שר האוצר יבוא לפה

מיקי לוי:  שמת פה כותרת

מיקי לוי:  אתם מעדיפים תמיכות ישירות

מיקי לוי:  כדאי שהאמון ביניכם לבין המחלבות יגדל כדי שהתמיכות הישירות האלה יצאו אל הפועל כדי למנוע קריסה של כל הרפתות במדינת ישראל

מיקי לוי:  המספרים שעו"ד רון רוגין הביא פה לסגירת רפתות, גם בקיבוצים, שלמעשה זו חברה מאוד מאוד יציבה ומאוד מאוד חזקה – לא מדבר על רפתות פרטיות שנכנסו לקשיים, קיבוצים הם מבנה חזק שיודע לתמוך אחד בשני, אם הם סגרו רפתות, אנה אנו באים? התחילו מנגו באפריקה, התחילו מטעים באפריקה וזה יהיה הסוף שלנו

אורי צוק בר: בקיבוצים, רוב הרפתות שנסגרו זו לא סגירה, זה מעבר לשותפות, אז בואו נדייק

ליאור שמחה: זה לא נכון

מיקי לוי: אני לא יודע כרגע לשפוט ביניכם

מיקי לוי:  בבקשה

דריה שלייפר: אני דריה שלייפר, מנכ"לית "האינטרס שלנו" לובי ציבורי שממומן אך ורק על ידי הציבור

דריה שלייפר:  חשוב לנו להגיד שאנחנו משווים פה למדינות ה-OECD ואומרים כמה ישראל היא מיוחדת ומדינת אי, במדינות ה-OECD ובארגון הסחר העולמי ההמלצות לישראל הן להפוך את ענף החלב לפחות ופחות ריכוזי, פחות ופחות מתוכנן

דריה שלייפר:  אין לנו את כל הארגונים כאן ואת כל האנשים שעושים עבודה מאוד מאוד יסודית - - -     

ליאור שמחה: אבל יש לכם את קהלת, לא?     

דריה שלייפר: אנחנו מסתכלים על המלצות ה-OECD וארגון הסחר העולמי, ארגונים יסודיים מקצועיים, ואלה ההמלצות לישראל

דריה שלייפר:  אגב, גם פתיחת השוק ליבוא באופן מסוים

דריה שלייפר:  ואגב, החמאה זה פשוט – סליחה – רמאות באמצעות סטטיסטיקה

דריה שלייפר:  כאשר אנחנו מסתכלים על מחקר של הרשות התחרות אנחנו רואים שבסך הכול הצריכה של הישראלי אכן יותר גבוהה על החמאה אבל לא בגלל שכל המחירים עלו אלא בגלל שהצרכן הישראלי בחר חמאה איכותית יותר שלא הייתה זמינה

קריאות: זה שקר וכזה, זה לא נכון

מיקי לוי: אני אתמול קניתי חמאה תוצרת הארץ

מיקי לוי:  כשאני ניגש למדפים אני קונה רק תוצרת הארץ אלא אם כן אין

דריה שלייפר: אנחנו גם רואים שהמחירים המפוקחים עלו

דריה שלייפר:  בסך הכול אנחנו גם זוכרים שבכלל לא הייתה חמאה - - -     

איציק שניידר: עלו ב-5%, החמאה עלתה ב-100%

דריה שלייפר: המצב הזה הגיע מכך שלא הייתה חמאה

דריה שלייפר:  הוריי הגיעו מברית המועצות לשעבר, חוויה דומה, אתה הולך לסופר ואין מוצר בסיסי כמו חמאה

דריה שלייפר:  איך יש לך מיליון אנשים שבאו מברית המועצות וחווים משהו דומה?     

ליאור שמחה: דריה, כשהשוק נפתח הייתה חמאה, צריך לומר את זה

דריה שלייפר: נכון, בדיוק

דריה שלייפר:  אנחנו לובי ציבורי, המטרה שלנו זה הציבור, וגם כמוך יושב-הראש - - -     

ליאור שמחה: אבל תגידי לפחות את האמת, שאתם נתמכים ע"י קהלת

דריה שלייפר: אני נתמכת על ידי קהלת? לא, לא, זה פשוט שקרים

מיקי לוי: לא, הם לא נתמכים

מיקי לוי:  אני מגן עליה

דריה שלייפר: זה פשוט שקרים, אני מתנצלת

דריה שלייפר:  זה פשוט שקרים

דריה שלייפר:  תלוש השכר שלי – בוא

דריה שלייפר:  חבל

דריה שלייפר:  ואגב, בדקנו לעומת ה-OECD לגבי המחירים השונים, גם פה נאמרו נתונים לא מדויקים

דריה שלייפר:  בואו נסתכל על הנתונים המקצועיים של דוח מבקר המדינה, ברור מה הכשלים שיש

דריה שלייפר:  זה לא אומר שאנחנו לא צריכים לדאוג לחקלאים אבל חשוב להסתכל על הדוח והנתונים

דריה שלייפר:  תודה רבה

מיקי לוי: רשות התחרות, בבקשה

קריאה: הנציג הלך

גל ברנס: רשות התחרות פשוט בשתי ועדות במקביל, גם בוועדת הכלכלה

מיקי לוי: הבנתי, אתה מגן עליהם, בסדר

מיקי לוי:  הרשות להגנת הצרכן, תמיר שגיא, בבקשה

שגיא תמיר: לנו אין כרגע מה להוסיף

מיקי לוי:  בבקשה, גברתי

שירה הרצנו: עו"ד שירה הרצנו, עמותת "אנימלס"

שירה הרצנו:  אנחנו מדברים פה הרבה על המחיר, חייבים לדבר גם על המחיר הכבד שמשלמים בעלי החיים

שירה הרצנו:  הנושא של רווחת בעלי החיים - - -     

מיקי לוי: אבל זה לא על השולחן שלי

שירה הרצנו: אבל הנושא של רווחת בעלי החיים כן תופס מקום משמעותי בדוח

מיקי לוי: נכון, אבל עשיתי דיון משמעותי בשבוע שעבר

שירה הרצנו: אבל זה דוח אחר

מיקי לוי: אז קחי בבקשה דקה

שירה הרצנו: אני אקח ממש דקה, הוא פשוט תופס מקום מאוד משמעותי בדוח

שירה הרצנו:  הציגו פה נציגי משרד המבקר ביקורת חריפה שעדיין לא הותקנו תקנות להגדרה של תנאי מינימום להחזקה של פרות ועגלים בתעשיית החלב לפי חוק צער בעלי חיים, ביקורת על-כך שהפיקוח מבחינת צער בעלי חיים מחפיר

שירה הרצנו:  קרוב ל-700 רפתות בישראל, בממוצע התבצעו רק 12 מבדקים בשנה

שירה הרצנו:  כלומר, ברוב המכריע של הרפתות לא בוצעה שום ביקורת

שירה הרצנו:  בעלי החיים מופקרים

שירה הרצנו:       משרד החקלאות בעצמו מעריך שיש ליקויים בכ-20% מהרפתות

שירה הרצנו:  זה על סמך מעט מאוד מבדקים, אז אפשר להניח שהמצב בפועל חמור יותר

שירה הרצנו:  כל מה שאנחנו מבקשים מהוועדה הוא לכלול בסיכום מעקב גם אחרי המסקנות האלה, גם אחרי היישום של מסקנות הדוח

שירה הרצנו:  כלומר, קביעת לוח זמנים להתקנה של תקנות לחוק צער בעלי חיים לקביעת תנאי המינימום להחזקה של פרות ועגלים וקביעת לו"ז לגיבוש נוהל, תוכנית עבודה לפיקוח ואכיפה ברפתות

שירה הרצנו:       ודבר אחרון, צוות שידון בתיקון הליקויים תוך 60 ימים מפרסום הדוח לפי חוק המבקר

שירה הרצנו:  שבוע שעבר ראינו שלא התבצע שום מעקב אחר תיקון הליקויים שלוש שנים אחרי

שירה הרצנו:  אנחנו מבקשות שגם הנושא הזה ייכלל בתוך הסיכום

שירה הרצנו:  תודה, אדוני

מיקי לוי: תודה רבה

מיקי לוי:  נציג מבקר המדינה שמע אותך, אמר צודקת, ינסו לטפל, לא פשוט

מיקי לוי:  חבר הכנסת לשעבר וילן, בבקשה

אבשלום וילן: תודה, אדוני יושב-הראש

אבשלום וילן:  אני רוצה להזכיר לך פה, מדברים על תמיכה ישירה, ואני חושב שזה כיוון נכון, אבל אצלך, בתפקידך כיושב-ראש הכנסת, ישבנו עם כל השרים וחברי הכנסת הרלוונטיים וסיכמנו פשרה שהייתה לנו מאוד קשה

אבשלום וילן:  סוכם שם גם כמה יהיה מחיר התמיכה הישירה

אבשלום וילן:  מה קרה אחרי הישיבה? ביקשו מאתנו יומיים-שלושה לבדיקות משפטיות

אבשלום וילן:  חזרו אחרי חודש וחצי ואמרו: תקשיבו, כל מה שאתם מתחייבים – לא, כל מה שאנחנו מתחייבים – אם, נראה, אולי

אבשלום וילן:       המספר האמיתי שהיה צריך לתת, בלי החלב, בפתיחה מלאה הוא 700 מיליון שקל, מה שהם מוכנים לתת זה 100 שקל לדונם

אבשלום וילן:  זה אומר שהם לא יעברו את ה-300

אבשלום וילן:  זה אומר שהדיבורים שאומרים נציגי האוצר: אנחנו בתמיכה הישירה – לתמיכה ישירה בענף החלב יש מחיר מאוד ברור, והסיפורים האלה שהם ממליצים אבל סוגרים את הכיס זה פשוט לא עובד

אבשלום וילן:  תחליטו

אבשלום וילן:  אם אתה רוצים, בבקשה, אבל אז צריך לשים את הכסף

מיקי לוי: לא נותר לי אלא לאשר את הדברים שלך

מיקי לוי:  לא בתפקידו של יושב-ראש הכנסת להביא את כולם ולהגיד בואו תשבו אצלי במשרד, תחת חסותי אנחנו הולכים לקיים דיאלוג ולחתום על הסכם – ונחתם ההסכם, כולם יצאו, היה אפילו צילום אצלי בלובי ואחרי שבועיים הזעיקו אותי להגיד: סליחה, משרד האוצר הפר

מיקי לוי:  אתם הפרתם

גל ברנס: אז אני אומר, יו"ר הוועדה, משרד האוצר עומד אחרי כל מילה בהסכם שנחתם אצלך בחדר, הוא העביר למשרד החקלאות את סכומי התמיכה הישירה עוד בלי ההסכם

גל ברנס:  רוצים לחתום על ההסכם באותו נוסח היום? נחתום עליו היום

גל ברנס:  כרגע מי שפתח את ההסכם זה נציגי החקלאים שדורשים - - -     

מיקי לוי: משרד החקלאות, מה אתם אומרים? אני לא מאמין שאני עוד פעם הופך להיות מתווך כמו סיטונאי בשוק

מיקי לוי:  עשיתי את זה בתפקידי כיושב-ראש הכנסת אבל יש כאן הצעה מפליגה

מיקי לוי:  הינה, אני מדבר בשמם של החקלאים כי הם אמרו אצלי במשרד שהם מסכימים – אתם מסכימים, משרד החקלאות, לאותו הסכם שנחתם אצלי במשרד בין האוצר לבין משרד החקלאות לבין החקלאים? אני מייצג אותם עכשיו

מיקי לוי:  אנחנו אומרים, אנחנו באים לחתום

אורי צוק בר: לאחר החלפת הממשלה נפתח שיח עם משרד האוצר על עדכונים

גל ברנס: רק להגיד מי לא עומד בהסכמים

אורי צוק בר: אנחנו מחכים להתייחסויות מקצועיות של משרד האוצר למכתב שנשלח

מיקי לוי: מתי נשלח המכתב? אני פשוט הייתי מעורב בזה

מיקי לוי:  אני לא חקלאי, לא מבין שום דבר, אני רק מבין במשא-ומתן ובמספרים

מיקי לוי:  היה, נחתם, סוכם, אחרי שלושה שבועות התקשרו אלי, אני זוכר מה עשיתי בבית, אמרתי: רגע, אני צופה בחדשות, אפשר? אמרו: לא, עכשיו

מיקי לוי:  נחתם חוזה

מיקי לוי:  מתי שלחתם את המכתב?     

אורי צוק בר: אני מעדיף לא להיכנס לנושא הזה, זה לטיפול שר האוצר

מיקי לוי: אני אביא אתכם כנראה לעוד דיון, גם אתכם וגם את האוצר

מיקי לוי:  בגלל שהייתי מעורב, אני אישית נפגעתי

מיקי לוי:  אתם פגעתם במוסד יושב-ראש הכנסת, לא בי, במיקי לוי, כי זה היה אצלי במשרד

מיקי לוי:       בבקשה, אדוני

חיים ילין: חיים חבלין, נציג התנועה הקיבוצית

חיים ילין:  דיברתם פה על החמאה, אני גם דירקטור במועצת החלב, אצל איציק

חיים ילין:  לגבי החמאה, ברגע שייבאו 6,000 טון חמאה המחיר היה כפול

חיים ילין:  החמאה הישראלית, משום מה – ופה צריך להגיד שאפו גדול למחלבות – הוסר הפיקוח והיא המשיכה להימכר ב-8 שקלים, כשחמאה אחרת נמכרה ב-15 שנים

חיים ילין:  זאת הערה אחת

מיקי לוי: אין להשיג אותה תמיד

מיקי לוי:  היא לא על המדפים

חיים ילין: היה משבר גדול, מחירי השומן בעולם קפצו לשמיים לפני שנתיים ובגלל זה היה חסר חמאה

חיים ילין:       אבל בלי קשר לדבר הזה, משרד האוצר מקיים חלק מההסכם שהוא חתם עליו

חיים ילין:  הוא הוריד את המכסים, אבל תמיכות ישירות אין

חיים ילין:  ביטן בוועדת הכלכלה - - -     

גל ברנס: העברנו את כל תקציבי התמיכה הישירה למשרד החקלאות והוא יכול - - -     

חיים ילין: גל, סליחה, המסלול של הורדת המכסים קורה אבל התמיכות הישירות – בינתיים לא ראינו שום דבר ובינתיים סוגרים - - -     

גל ברנס: התקציב נמצא בתוך תקציב משרד החקלאות, הוא יכול לספק אותו מחר בבוקר

חיים ילין: משפט סיכום

חיים ילין:  כל הנושא של המע"מ, אתה רוצה להוריד את יוקר המחיה? אתה רוצה להוריד את יוקר החלב? אז כן, יש דבר כזה

חיים ילין:  פירות וירקות – אין מע"מ

חיים ילין:  לא יקרה שום דבר אם יורידו את מחיר המע"מ לחלב

חיים ילין:  תודה

מיקי לוי: שר החקלאות לשעבר, בבקשה

אלון שוסטר: אני פה בעיקר כדי לתמוה

אלון שוסטר:  אני רוצה לקבוע שבמדינת ישראל יש פרה מעולה, רפתנים ויצרני חלב מעולים

אלון שוסטר:  כן, יש גם אנשי אוצר שעושים את עבודתם כמו שהם מבינים אותה

אלון שוסטר:  אני לא מצליח להבין את העליהום על ענף שאין סיכוי, אין סיכוי שלא בהידברות, שלא בהסכמה, שלא בכיבוד הסכמים, להתקדם

אלון שוסטר:  אין שום סיכוי

אלון שוסטר:       מרווח הפעולה המעשי, התפעולי, הוא אפס

אלון שוסטר:  לו היה מדובר פה באנשים מושחתים או היה מדובר פה באנשים עצלנים או היה מדובר פה באיזה פטנט שאפשר לייבא מאיזשהו מקום – אין

אלון שוסטר:  לא קיים

אלון שוסטר:  למה צריך לספר סיפורים? מותר לומר: זה הוא המחיר שאנחנו מסוגלים לייצר, להנגיש חלב באופן בריא ובמחיר סביר

אלון שוסטר:  ויש פה נתונים

אלון שוסטר:  אני מציע שנרד מהסיפור של 50%, 80% יותר יקר

אלון שוסטר:  חבר'ה, תרדו, תרדו למספרים האמיתיים

מיקי לוי: אתה פספסת, אנחנו ממש לא שמנו אצבע מאשימה על המחלבות

מיקי לוי:  יש להם דברים שצריכים לשפר אבל לא שמנו אצבע מאשימה

אלון שוסטר: זה לא רק על המחלבות ולא על יצרני החלב

אלון שוסטר:  מהבחינה הזו אני מציע לעיין בדוח, מבקר המדינה אמר את דברו, אני לא זיהיתי שם המון דברים שאפשר לבצע או להוציא מתוך האמירות שלו ואני מציע לתת לכולם לעבוד, להמשיך בהידברות, להמשיך את רוח ההסכמיות שאפיינה את שתי הממשלות הקודמות ולתת לעם ישראל לחיות כמו שצריך

אלון שוסטר:  אם צריך קצת יבוא אפשר לייבא

אלון שוסטר:  הכול בהסכמה, הכול בידיעה שאין לנו דרך אחרת אלא לייצר את מרבית מוצרי החלב כאן במדינת ישראל

מיקי לוי: תודה רבה

מיקי לוי:  מכון יסודות, בבקשה

שמריהו בן-צור: שלום, תודה רבה, אדוני היושב-ראש, אני עמית בן-צור, מנהל מכון יסודות

שמריהו בן-צור:  אני רוצה להוסיף מספר נקודות שלא עלו עד עכשיו עם דגש מספק

שמריהו בן-צור:  אתה אמרת בתחילת הדיון, ובצדק, שבדיון הזה אתה רוצה לדון ברווחת האזרחים

שמריהו בן-צור:  אני רוצה לדייק את האמירה שלך, ברשותך

שמריהו בן-צור:  חשוב שנדון ברווחת האזרחים היום אבל גם ברווחת האזרחים בשנים הבאות, וכשאנחנו מדברים על המחיר לצרכן אנחנו צריכים לדבר גם על המחיר לצרכן בעוד שנה, בעוד 5 שנים ובעוד 10 שנים

שמריהו בן-צור:      אחד הדברים שחשוב מאוד ללמוד ממה שקרה במדינות אירופה כאשר המדינות חשבו שהן יכולות להסיר את ידיהן ממשק החלב וללכת כמעט בעיניים עצומות למדיניות שבה המדינה עומדת מן הצד, שהן קיבלו תנודתיות אדירה במחירים

שמריהו בן-צור:  כשאנחנו מדברים על מחיר, חשוב גם הגובה שלו וחשוב גם היציבות שלו

שמריהו בן-צור:  ענף חלב שמספק יציבות, שמספק מחירים שהם לאורך זמן יציבים, גם ליצרן וגם לצרכן זה נכס אסטרטגי של ביטחון למזון שמבטיח שיהיה חלב גם לדורות הבאים

שמריהו בן-צור:  זאת נקודה אחת

שמריהו בן-צור:      נקודה שנייה

שמריהו בן-צור:  אם המטרה היא להגיע ל-10 רפתות ענק במדינת ישראל צריך לשים את זה על השולחן

שמריהו בן-צור:  אם המטרה היא שיהיה פה ענף חלב יציב, משגשג, לאורך כל הגבולות של מדינת ישראל, זאת מטרה אחרת לגמרי

שמריהו בן-צור:  לממשלה יש לגיטימציה להחליט על מטרות אבל אם לא שמים את המטרות בצורה ברורה אז אפשר להסתובב מסביב לכל מיני מטרות ולבחור בכלים שפשוט ישיגו לפעמים מטרות הפוכות לגמרי

שמריהו בן-צור:      דבר אחרון

שמריהו בן-צור:  באיחוד האירופי, כשקובעים מדיניות לענף החקלאות, קובעים אותה שבע שנים קדימה, מודיעים עליה שלוש שנים לפני שהיא נכנסת לתוקף

שמריהו בן-צור:  אמר פה קודם ליאור שמחה שהסכם שנחתם לפני שלוש שנים נפתח כבר פעמיים או שלוש

שמריהו בן-צור:  ענף חלב שהחזר ההון שלו לוקח בין 15 ל-18 שנה להקמת רפת, חייב ודאות

שמריהו בן-צור:  ללא ודאות ויציבות לא יהיה ענף חלב משגשג ויעיל

שמריהו בן-צור:  יציבות דורשת אמון ואמון במקרה הזה בין החקלאים לבין הממשלה הוא קריטי

שמריהו בן-צור:  ללא אמון זה פשוט לא יצליח לעבוד

שמריהו בן-צור:  ממשלה שרוצה לדאוג לענף חלב משגשג עבור היצרנים ועבור הצרכנים חייבת להסתכל ארוך טווח, להכניס את היד לכיס, לתת ודאות ולא לשנות את המדיניות שלה בכל כותרת בעיתון

שמריהו בן-צור:  תודה רבה

מיקי לוי: אני רוצה להודות לך כי הדברים שלך מאוד חשובים, בפרט האמירה שלך גם להסתכל קדימה ולא רק על התוצאות או התוצרים של הדוח אחורה

מיקי לוי:  אנחנו נחזק את מה שאמרת

מיקי לוי:  בבקשה

דוד הכהן: תודה, אדוני היושב-ראש, דוד דהן, יושב-ראש הארגונים החברתיים הכנסת

דוד הכהן:  לגבי ה-53% שאדוני הזכיר, אף אחד לא נתן פה תשובה ואף אחד לא הזכיר שום פתרון לנושא הזה

דוד הכהן:  הנושא הזה עלה בהרבה תחומים אחרים, בנושא של השינוע, הוא עשה את ה-53% בתוך כל הבעיה כאן

דוד הכהן:  הפתרון לזה, ואני קורא לאדוני, להפנות פניות לשר האוצר, לשר הכלכלה, לשר החקלאות, כדי שיגישו תוכנית אליכם לוועדה של שינוע לאומי, להוציא את זה מהידיים הפרטיות, ואז אפשר יהיה לעשות כאן משהו

דוד הכהן:       מדובר על טווח ארוך שנים כי הבעיה תחזור על עצמה בנושאים רבים אחרים

דוד הכהן:  כל פעם תהיה עלייה, התייקרויות של אחוז, של 5, של 10, של 20

דוד הכהן:  זה ימשיך, לא יהיה לזה סוף

דוד הכהן:  אז להחזיר את זה לידיים של המדינה

דוד הכהן:  המדינה כאן משלמת מהמיסים של אזרחי המדינה מיליארדים והאזרחים עכשיו, באחוזים הבודדים האלה, גם משלמים מיליארדים

דוד הכהן:  מהמיליארדים האלה אפשר לקחת אפילו לא שני אחוזים ולבנות את הציר הלאומי הזה ברכבות לילה שלא עושים בהן כלום, אפשר לעשות ציר לאומי של שינוע לאומי וכאן לחסוך את ה-53% האלו לטובת הציבור

מיקי לוי: תודה רבה

מיקי לוי:  אני אחזור על מה שאמרתי שאינו קשור למשק החלב, שקשור ליוקר המחיה – פתיחת השוק ליבוא מקביל בצורה חופשית

מיקי לוי:  שלושת היבואנים הגדולים, או שניים מביניהם גדולים, יצרו מונופולים בלתי נסבלים, מטורפים, לאורך 75 שנות המדינה, ואני מדבר על יבוא מוצרים שאינם בייצור מקומי, לא חלב, לא חמאה ולא שום דבר

מיקי לוי:  המאבק של המדינה במונופולים כשל, כל ממשלה

מיקי לוי:  עכשיו שמעתי שזה היה צריך להיכנס לחוק ההסדרים וגם מזה הלכו אחורה וזה חבל מאוד

מיקי לוי:      אני נכנס לעלויות היצור ולמחלבות עצמן, ל-26%

מיקי לוי:  גם אם אני מקבל את הנתונים כפי שהם הוצגו – אני לא הולך לבדוק את חלקי האחוז – הפער בין זה לבין המדף הוא מטורף

מיקי לוי:  לא יעזור כלום

מיקי לוי:  הוא מטורף

מיקי לוי:  לא יכול להיות שיגלגלו את הכול על האזרח הישראלי

מיקי לוי:  לא יכול להיות

מיקי לוי:  משהו לא טוב קורה לנו בדרך, ואני אומר את זה לאנשי האוצר

מיקי לוי:  זה תפקידכם

מיקי לוי:  איפה הפערים?      לכן אין, לא יסולח העניין הזה של הפער בין היצרן, המחלבה, לבין היצרן המשני, שהם יצרני החלב, הגבינות וכו', לבין המשווקים, הסופרים, והמכולות כשחקן קטן

מיקי לוי:  משהו לא בסדר וזה תפקידכם

מיקי לוי:  יש את הממונה על התקציבים, יש את הממונה על ההגבלים העסקיים, יש את הממונה על שוק התחרות, משהו לא דופק

מיקי לוי:  משהו לא בסדר והאזרח מוריד את הראש ומקבל עוד סטירה ועוד סטירה, כי נוח לממשלה בישראל – לכל ממשלה, לא פוליטי – לתת לו את הסטירות האלה

מיקי לוי:       הפער בין ה-26% – גם אם אני מקבל וגם אם זה לא לקח בחשבון את הסיפור של המלחמה – לבין ה-76% הוא פער מטורף של 53%

מיקי לוי:  גם אם אנחנו טועים ב-13% או ב-17% מע"מ, עדיין יש לי פער גדול

מיקי לוי:  גם אם אני מוריד את הכשרות

מיקי לוי:  משהו לא בסדר

מיקי לוי:  יש לבדוק איך לצמצם את הפער הזה

מיקי לוי:  משרד האוצר, תגיד לראש אגף תקציבים בשמי – הוא יושב מול המשרד שלי לשעבר, אני מכיר היטב את הדרך – שזה על הראש שלו ועל הראש של שר האוצר

מיקי לוי:  רק צריך לטפל בנושא של התמיכה הישירה

מיקי לוי:       אתה שומע מה הם אומרים – אנחנו לא מאמינים לכם, אנחנו לא מאמינים לממשלת ישראל, אתם נתתם לנו סטירה עוד פעם ועוד פעם, לא מאמינים למשרד החקלאות, לא מאמינים

מיקי לוי:  רק בשנתיים האחרונות, או בשלוש השנים האחרונות, פתחתם פעמיים או שלוש את ההסכם ודרשתם מאתנו לסגת מההסכם

מיקי לוי:  מה הם אומרים? תמלאו רק את חלקכם בהסכם

מיקי לוי:  מה לעשות? הסכמים צריך לקיים

מיקי לוי:  עכשיו הם אומרים שהם מוכנים – וגם אומר את זה מבקר המדינה – לבוא ולקבל תמיכה ישירה

מיקי לוי:  אנחנו מוכנים, בואו נשב, נחתום, אבל הם אומרים שהם לא מאמינים שאתם תיתנו את התמיכה הישירה כמו שמסכמים אתכם, אז אולי, כמו שמשכירים לאזרח דירה, אתם תפקידו - - -     

ליאור שמחה: צ'ק ביטחון

מיקי לוי: לצ'ק ביטחון עושים ביטול, אבל אי אפשר לעשות ביטול לערבות בנקאית

מיקי לוי:  אם מדינת ישראל לא תקיים את ההסכם הם ילכו ויפדו את הערבות הבנקאית

מיקי לוי:  בערבות בנקאית לא צריך להפקיד את הכסף, צריך לשלם רק על השטרות עצמם של ההפקדה עצמה

מיקי לוי:  מדינת ישראל ידעה למצוא פתרון כאשר קבלנים פשטו את הרגל ואזרחי מדינת ישראל נשארו בלי דירה

מיקי לוי:  יש בנק מלווה, אולי גם אנחנו נעשה בנק מלווה למחלבות עצמן, ליצור, כדי שיבטיחו את הזכויות שלהם

מיקי לוי:  יש פתרונות

מיקי לוי:  הם לא מאמינים לכם, הם לא מאמינים לכל ממשלות ישראל, זה לא פוליטי, ואם רוצים לעשות איזשהו שוק חלב יציב אין פתרון אחר אלא תמיכה ישירה

מיקי לוי:  גם אתם אומרים את זה

מיקי לוי:  הם אומרים: אנחנו מוכנים לשבת אבל תעמדו בהסכם של התמיכה הישירה ואל תגלגלו את הכול על הצרכן עצמו

מיקי לוי:       אלה נתונים מזעזעים, חברים, ההבדלים

מיקי לוי:  כן, יצאה דיברתם רעה של הרפתנים, למרות שצמצמו, בציבור עצמו, שלא בצדק, לפי הנתונים שהוצאו

מיקי לוי:  אפשר לשפר גם אצלם

מיקי לוי:  גם אומר מבקר המדינה, יש פערים בנתונים, תכף הם יישבו, יובל, יחד אתכם כי אני רוצה לעשות ישיבת מעקב, כי נסיים את הישיבה, כל אחד ילך לביתו ושלום על ישראל, לא יקרה כלום

מיקי לוי:  לא, אני לא אתן לכם, לא לצד הזה ולא לצד הזה

מיקי לוי:  אתם תבואו לפה עם ראש אגף התקציבים ותיתנו דין וחשבון לוועדת ביקורת המדינה, ואם לא תבואו הוועדה תוציא את זה החוצה, שהציבור ישפוט

מיקי לוי:       יש לי בקשה אליכם כמו תמיד, אני מבקש שעוד פעם תשבו איתם כדי לנסות ולטייב את המספרים ואת הנתונים, כי אלה הנתונים שישמשו אחר כך כנראה את אנשי האוצר, את אגף התקציבים, בתמיכה הישירה או בהסכם החדש

מיקי לוי:  אי אפשר להשאיר את זה במצב הזה

מיקי לוי:  אי אפשר להשאיר את זה במצב הזה

מיקי לוי:  אי אפשר

מיקי לוי:  אני לא אתן לזה להישאר במצב הזה

מיקי לוי:  הממשלה כשלה במחיר המטרה, זה ברור לכם לחלוטין, ואני אומר לכם - - -     

אורי צוק בר: לא ברור לי איך הגעת למסקנה הזאת, שברור לחלוטין שהממשלה כשלה?     

מיקי לוי: פעמיים פתחתם את ההסכם

ליאור שמחה: לא, ההסכם נפתח בגלל היבוא

אורי צוק בר: לא, ההערה לא ברורה

מיקי לוי: סליחה, אני חוזר בי

אורי צוק בר: אנחנו מנהלים את מחיר המטרה בצורה מאוד קפדנית

מיקי לוי: אני חוזר בי

מיקי לוי:  זה ברור לחלוטין

מיקי לוי:  אני אומר לכם, אל תקימו ועדה, ועדה זה לקבור נושא

מיקי לוי:  אני מכיר את הכנסת 10 שנים, להקים ועדה לוקח לה שנים – תראו את הוועדה בבית הנשיא, כבר כמה זמן היא מתנהלת

מיקי לוי:  אל תקימו ועדה, תקימו שולחן עגול, תשבו מולם בשולחן עגול, יחד עם משרד החקלאות – אם תרצו את העצה של מבקר המדינה לאור הביקורת תגידו – עם משרד הכלכלה ותסכמו

מיקי לוי:  תסכמו כי היום הכול נגד האזרח, הכול נגד האזרח

מיקי לוי:  כנראה שלא תהיה ברירה אלא ללכת לתמיכה ישירה עם הפקדה של ערבות בנקאית

מיקי לוי:  אין לי עצה אחרת איך האמון יגדל בין - - -     

אורי צוק בר: אני חושב שיש עוד הרבה מה לבחון לגבי ההתאמה של תמיכה ישירה

מיקי לוי: תיבחנו

אורי צוק בר: עד היום לא חשבנו שזה דבר מתאים

מיקי לוי: אדוני ממשרד החקלאות, תעשו מה שאתם רוצים כדי שהמוצר בסוף לאזרח בסופר יהיה אחר

אורי צוק בר: אתה בעצמך הראתה כאן שרוב הבעיה בעלות המוצר לצרכן זה לא ברמה החקלאית, זה ברמה של מהחקלאי ועד הצרכן

מיקי לוי: תביאו את משרד הכלכלה, תבואו משרד החקלאות, תבואו משרד האוצר ותייצרו פתרון

מיקי לוי:  אתם רוצים שאני אהיה השופט האם זה ברפת או ביצרן של המוצרים עצמם או בסופרים? הרי זה מתוכלל, כל אחד תורם את החלק היחסי שלו ובסוף האזרח צופה פגיעה

ליאור שמחה: אבל הפתרון של מחר בבוקר זה באמת הורדת המע"מ

מיקי לוי: אני אומר לך, זה לא יקרה

מיקי לוי:  הינה, אני אומר לך, כי אין לזה גבול

מיקי לוי:  תגיד לי, ברקסים יותר חשובים? אני בכוונה אומר

מיקי לוי:  צמיגים יותר חשובים? תרופות יותר חשובות?     

אורי צוק בר: מדובר במוצר מזון מפוקח

אורי צוק בר:  זה לא עניין של חשוב יותר או פחות, זה מוצר מזון שאפשר גם לוודא שהורדת המע"מ תגיע לציבור

מיקי לוי: אבל יש מוצרי מזון מפוקחים במדינת ישראל שיש עליהם גם מע"מ

אורי צוק בר: יש ביצים וחלב

אורי צוק בר:  אפשר להוריד את המע"מ על ביצים וחלב ולהוזיל את מוצרי המזון המפוקחים

מיקי לוי: אתה יודע מה? אם משרד האוצר יגיד שזה הפתרון אני האחרון שאתנגד, או שתיקח את 600 המיליונים ותשלם בצורה ישירה

מיקי לוי:  אני יודע שרשות המיסים מתנגדת לפגיעה בשרשרת המע"מ, אז קח את 600 מיליוני השקלים ותשלם אותם ישירות

אורי צוק בר: אני לא שמעתי שיש נכונות של האוצר לקחת 600 מיליון ולהעביר אותם לחקלאים

מיקי לוי: אל תדאג, תכף תראה את הסוף של הדיון הזה

ליאור שמחה: אבל הפחד הוא, כבוד יושב-הראש, שאם תעביר תמיכות ישירות זה לא יגיע למדף בגלל הצינור, הצינור הוא ארוך ויתקע ברשתות השיווק - - -     

מיקי לוי: זה משרד הכלכלה והם, על הראש שלהם

ליאור שמחה: זה לא יגיע

מיקי לוי: אז אפשר לסגור את המדינה, אם זה לא יגיע ומשלמים למחלבות, ומרימים ידיים מול היצרן עצמו ומול הסופרים עצמם

ליאור שמחה: ההשפעה שלנו על מחיר המטרה לפי דוח מבקר המדינה היא רק של 40%

יובל חיו: לפי הנתונים שלכם זה 50%

ליאור שמחה: 50%, אז תחשוב שעל כל שקל חצי שקל אתה לא מעביר למעלה בכלל

יובל חיו: לא בכדי הקראתי את תשובת משרד החקלאות מלפני מספר ימים, מסמך רשמי שלהם לדוח מבקר המדינה הקודם שמצביעה על הצורך במעבר לתמיכות הישירות - - -     

אורי צוק בר: במה? לא בחלב

יובל חיו: כולל החלב, והמחויבות הבין-לאומית שיש למדינה לעבור לתמיכות ישירות

ליאור שמחה: אני רוצה לשמוע רציונלית

ליאור שמחה:  כל שקל שאתם שמים בחקלאי, מגיע למדף, שיהיה 40 אגורות

ליאור שמחה:  תסבסדו את המדף

מיקי לוי: אני מתנצל, בשביל זה יש שר כלכלה

מיקי לוי:  עדיף שיילחם בנושא הזה ברשתות מאשר שילחם במחירי הקולה

מיקי לוי:  קולה יש לי אפשרות לא לקנות

מיקי לוי:  הוועדה הזו בד' אמותיה לא יכולה לנהל גם את משרד החקלאות, גם את משרד הכלכלה וגם את משרד האוצר

מיקי לוי:  כן אני יכול לחייב את משרדי הממשלה לעבוד

מיקי לוי:  לכן אין לי פתרון לזה, מה עם הרשתות ומה עם היצרן, אין לי מלבד משרד הכלכלה ומשרד האוצר שיעשו אינטגרציה

מיקי לוי:      אני אומר עוד פעם, אין לי כוונה לפגוע ברפתות, שהן פאר היצירה, גם בהפקה של חלב – עם מה נשארנו? עם כמה רפתות נשארנו? עם כלום יחסית למה שהיה

מיקי לוי:  הפער בין הרפת לבין הצרכן הוא עצום

מיקי לוי:  הוא עצום

מיקי לוי:  כן, אני יודע שכבר מקימים רפתות באפריקה, אבוקדו באפריקה ונשירים באפריקה, נהדר, והכל עם טכנולוגיה ישראלית

מיקי לוי:  וכן, הוועדה רוצה לשמר את שוק החלב, רוצה לשמר את הרשתות

מיקי לוי:       לסיכום, בעוד שלושה חודשים, לא יותר, יבוא לאן בבקשה ראש אגף התקציבים, עם כל הכבוד לך, אתם תקיימו דיונים מולם, מול המשווקים, מול מי שאתם רוצים, איזשהו תכלול של משרד – אם אתם לא יודעים לעשות את זה אני אסגור את הוועדה ואתם תבואו לשולחן הזה – והוועדה תקיים דיון מעקב

מיקי לוי:  זה לא יכול להתגלגל מתחת לשולחן

מיקי לוי:  תאמינו לי, תישאלו את אנשי הצוות שלי, אני מקפיד על דיוני המעקב

מיקי לוי:  אתם תבואו עם תשובות, אתם תגידו מה עשיתם בשלושת החודשים האלה

מיקי לוי:  זה נושא בוער, אני לא יכול לתת לכם חצי שנה ושנה

מיקי לוי:  גם שלושה חודשים זה מעל ומעבר

מיקי לוי:  יש לכם מספיק זמן

מיקי לוי:  אתם תבוא לכאן אבל יש לי בקשה, שאתם תעשו דיון בנפרד לטיוב הנתונים

יובל חיו: אין טיוב, נעביר להם את הנתונים

מיקי לוי: מה שאתם רוצים

מיקי לוי:  זה חשוב לי כי זה מפריע לי שאתם לא מסכימים

מיקי לוי:  אם משרד החקלאות גם כן יואיל בטובו לבוא לדיון הזה אני אשמח, אדוני הסמנכ"ל

אורי צוק בר: אין בעיה

מיקי לוי: תודה לך

מיקי לוי:  בעוד שלושה חודשים אנחנו נקבע דיון, אתם תבואו הנה עם תשובות מה עשיתם לטובת האזרח הישראלי

מיקי לוי:  אני לא מתכוון לוותר על זה

מיקי לוי:  לישיבה הבאה יבוא ראש אגף התקציבים

מיקי לוי:  תכין אותו, אני מודיע לו, אנחנו נזמן אותו ושלא יחשוב לא לבוא

מיקי לוי:  הוא מכיר אותי היטב כשהוא היה רפרנט

מיקי לוי:  זה היה מאוד אמוציונלי אבל מאוד מאוד חשוב ואם אנחנו נצליח בקצה להביא איזושהי בשורה לאזרחי מדינת ישראל במשק החלב, שהמצרכים האלה יהיו יותר הגיוניים יחסית למקום אחר, אנחנו יותר מנשמח

מיקי לוי:  תודה רבה לכל מי שתרם לישיבה הזו

מיקי לוי:  ישיבה זו נעולה